text: 1Ti dinya Isa angkat meuntas talaga Galilea, nu disebut oge talaga Tiberias. 2Loba pisan jelema anu naluturkeun Anjeunna. Sabab maranehna, geus nenjo kana mujijat-mujijat-Na, nya eta waktu Anjeunna nyageurkeun nu garering. 3Di peuntas, Anjeunna unggah ka gunung kersa ngareureuh jeung murid-murid. 4Harita teh, geus meh Paska, nya eta hari rayana urang Yahudi tea. 5Ningali anu naluturkeun sakitu ngabrulna, Anjeunna sasauran ka Pilipus, “Di mana urang bisa meuli roti keur nyuguhan maranehna?” 6Sasauran kitu soteh rek ngadoja wungkul, da geus uninga kudu kumaha-kumahana mah. 7Walon Pilipus, “Roti dua ratus dinareun oge moal cekap kangge jalmi sakieu seueurna mah, sanaos saeutik sewang.” 8Pok, murid sejenna anu ngaran Andreas, — dulurna Simon Petrus — mihatur: 9“Aya budak ngabantun roti lima siki sareng lauk dua siki; nanging bade cekap ti mana, jalmi sakieu seueurna?” 10Saur Isa, “Eta jelema-jelema teh, sina dariuk heula bae.” Di dinya teh, tempatna genah, loba jukutna. Eta jelema-jelema teh, gek bae, dariuk; lobana, kira-kira lima rebu urang. 11Tuluy roti nu bieu teh, ku Isa dicandak. Sanggeus muji sukur, rotina dibagikeun ka nu dariuk. Kitu oge laukna, dibagi-bagikeun sacukupna. 12Sanggeus sareubeuheun, Isa ngadawuh ka murid-murid, “Kumpulkeun kaleuwihanana, ulah aya nu kapiceun!” 13Tuluy kaleuwihanana teh dikumpulkeun, meunang dua welas bakul. 14Nenjo mujijat nu sakitu ahengna, jalma-jalma ngaromong, “Tetela, Anjeunna teh Nabi nu keur diarep-arep tea, lumungsur-Na, di alam dunya!” 15Ku sabab Isa uninga, yen maranehna teh, tangtu bakal maraksa supaya kersa jadi raja; Anjeunna angkat, nyingsalkeun anjeun, nyalira bae ka tempat beh tonggohna deui. 16Wanci sareupna, murid-murid Isa ka talaga deui, tuluy meuntas ngagunakeun parahu, 17pikeun ngajugjug kota Kapernaum. Barang geus reupreupan poek, Isa acan bae sumping. 18Dumadakan laut jadi motah lantaran gede angin. 19Sanggeus balayarna kira-kira tilu mil, beh bae katingal ku murid-murid-Na, Isa angkat tapak kancang dina cai nyaketan parahu. Maranehna teh, kacida sarieuneunana. 20Tapi Anjeunna ngadawuh ka maranehna, “Ieu teh Kami, ulah sarieun.” 21Kakara oge Anjeunna rek diunggahkeun ku murid-murid kana parahu; parahu teh geus nepi manten ka nu dijugjug. 22Poe isukna, jelema-jelema ngagimbung keneh di peuntas ditu. Sabab ti kamarina keneh, ku maranehna geus katangen yen parahu nu balabuh di dinya ngan hiji. Lian ti eta, maranehna ge nyarahoeun, yen waktu murid-murid arindit teh henteu di barengan ku Isa. 23Sabot kitu, jul-jol parahu ti Tiberias ka dinya, teu jauh ti tempat maranehna disuguhan roti beunang ngaberkahan Jungjunan tea. 24Sanggeus tetela yen Isa, kitu deui murid-murid-Na teu aya di dinya; cat, sarerea teh, kana parahu ngajugjug Kapernaum rek nareangan Isa. 25Isa kapendak ku maranehna di peuntaseun talaga. Pok arunjukan, “Rabi, iraha sumping ka dieu?” 26Saur Isa, “Kami nyaho, maraneh nareangan Kami teh lain pedah ngarasa katarik ku tanda-tanda mujijat ti Kami; tapi saenya-enyana mah, tina lantaran beuteung maraneh geus seubeuh ku roti tea. 27Pek digarawe, tapi ulah ngan ukur malar dahareun nu gampang buruk wungkul; nu kudu disiar teh, kadaharan anu bisa awet; nu bisa dibawa ka hirup di kalanggengan, nya eta anu baris dibikeun ka maraneh ku Putra Manusa. Sabab Putra Manusa teh, geus dikawasakeun ku Allah, Rama, kalawan sah.” 28Pihatur maranehna, “Naon anu kedah dilakonan, anu sapagodos sareng Pangersa Allah?” 29Saur Isa, “Nu wajib dilakonan teh, nya eta: maraneh kudu percaya ka Anu geus diutus ku Allah.” 30Cek maranehna, “Naon tawisna ti Anjeun ka abdi sadaya, supados percaya ka Anjeun? Saleresna naon padamelan Anjeun teh? 31Waktos karuhun abdi nyorang tegal kikisik, kadaharanana teh roti ‘manna.’ Dina Kitab Suci oge ditulis: Maranehna dibere dahar roti ti sawarga.” 32Saur Isa deui, “Cek Kami, anu mere roti ti sawarga ka maraneh teh lain Musa, tapi anu saenya-enyana mah Ama Kami. 33Roti paparin Allah teh, nya eta roti nu ti sawarga tea, anu mere hirup-hurip ka alam dunya.” 34Wangsulanana, “Jungjunan, mugi sing saterasna eta roti teh dipaparinkeun ka abdi-abdi.” 35Saur Isa, “Kapan Kami nu jadi roti sumberna hirup teh. Sing saha anu datang ka Kami, moal nyorang lapar-lapar deui; kitu deui anu percaya ka Kami, moal halabhab-halabhab deui. 36Tapi ku Kami geus diterangkeun, yen sanajan geus papanggih jeung Kami, maraneh tetep henteu percaya. 37Sakabeh nu dipaparinkeun ku Rama ka Kami, tangtu katarima ku Kami sarta sing saha anu datang ka Kami, ku Kami moal ditampik. 38Kami datang ti sawarga teh lain rek ngayunkeun karep sorangan, tapi rek ngalampahkeun Pangersa Ama anu ngutus Kami. 39Pangersa-Na Nu ngutus teh, nya eta supaya sakur nu geus dipaparinkeun ka Kami ulah aya nu leungit; sabalikna, malar engke, — dina ahir jaman — ku Kami baris diharudangkeun deui. 40Jadi, pangersa Ama Kami teh, nya eta supaya unggal-unggal jelema anu geus wawuh jeung Putra tur percaya ka Anjeunna, tinemu jeung hirup anu langgeng; lian ti eta, ku Kami maranehna baris dihirupkeun deui dina ahir jaman.” 41Urang Yahudi, tuluy kukulutus ngaromongkeun Anjeunna; — pedah Isa nyaurkeun kieu, “Kami teh, roti nu diturunkeun ti sawarga” — 42Aromongna, “Eta teh lain Isa tea, anak Yusup? Urang nyaho indung bapa-Na. Kari-kari wani umaku turun ti sawarga?” 43Maranehna ku Isa di waler, “Ulah ngaromel. 44Moal aya anu bisa datang ka Kami lamun henteu dikersakeun ku Ama anu ngutus Kami. Anu datang ka Kami, tangtu ku Kami baris dihudangkeun dina ahir jaman. 45Aya ayatna dina Kitab nabi-nabi, kieu: Maranehna kabeh bakal diwuruk ku Allah. Unggal-unggal jelema anu geus ngadenge tur nurut kana piwuruk Rama tangtu datang ka Kami. 46Tapi lain hartina aya jelema nu geus nenjo Rama. Nu geus nenjo Rama mah, ngan Anjeunna bae anu asalna ti Allah. 47Cek Kami: Sing saha anu enya-enya percayana, bakal ginanjar hirup nu langgeng. 48Kami teh nu jadi roti sumbering hirup. 49Karuhun aranjeun, waktu keur di tegal keusik, geus ngadalahar manna. Maranehna geus teu araya di kieuna. 50Sakur anu ngadahar ieu roti, anu turun ti sawarga, moal keuna ku paeh. 51Nya Kami nu jadi roti sumberna hirup teh, nu turun ti sawarga. Sakur anu ngadaharna, bakal hirup salalawasna sarta eta roti teh, — nya daging Kami — nu rek dibikeun pikeun ngahirupan alam dunya.” 52Urang-urang Yahudi parea-rea omong jeung pada baturna, pokna, “Kumaha petana, manehna bisa mere dagingna supaya didahar ku urang!” 53Dawuhan Isa, “Cek Kami, lamun aranjeun henteu ngadahar daging Putra Manusa sarta henteu nginum getih-Na, diri aranjeun moal kaancikan ku hirup. 54Sing saha nu ngadahar daging Kami jeung nginum getih Kami, bakal ngamilik hirup nu langgeng sarta dina ahir jaman ku Kami bakal dihudangkeun. 55Sabab daging Kami teh sajatining kadaharan, getih Kami sajatining inuman. 56Anu ngadahar daging Kami jeung nginum getih Kami bakal manunggal jeung Kami. Kami ge kitu, nya bakal manunggal jeung manehna teh. 57Kami diutus ku Rama Anu jumeneng sarta Kami oge hirup ku kersa Rama. Nya kitu keneh anu ngadahar Kami, manehna bakal hirup ku karana Kami. 58Nya Kami roti nu diturunkeun ti sawarga teh, lain roti kawas anu didalahar ku karuhun maraneh anu geus maraot tea. Anu ngadahar roti ieu, bakal hirup salalanggengna.” 59Kitu dawuhan Isa teh, waktu Anjeunna ngawuruk di tempat pangibadahan di Kapernaum. 60Ngadenge piwuruk kitu, murid-murid-Na loba nu ngaromong kieu, “Eta piwulang-Na karasana peureus pisan, saha nu kuat ngadenge?” 61Ku Anjeunna oge, geus kauninga dina manah-Na yen murid-murid ngaromongkeun piwulang-Na tea. Anjeunna lajeng ngadawuh, “Naha ieu piwuruk Kami teh jadi panghalang kana iman maraneh? 62Jeung rek kumaha lamun aranjeun narenjo Putra Manusa mi'rad ka tempat asal-Na? 63Anu mere hirup teh Ruh, sipating daging mah sama sakali euweuh gunana. Anu bieu ku Kami disebut-sebut teh, nya eta Ruh jeung Hirup tea. 64Tapi di antara maneh, aya anu embung percaya.” Isa memang geus uninga, ti memehna, saha anu henteu percaya jeung saha anu bakal hianat ka Anjeunna. 65Tuluy ngadawuh, “Ku sabab eta, cek Kami tadi: moal aya anu bisa tinemu jeung Kami lamun henteu dikersakeun ku Rama.” 66Ti semet harita, loba murid Anjeunna anu murtad sarta arembungeun deui ngiring ka Anjeunna. 67Geus kitu, Isa ngadawuh ka murid-Na anu dua welas, “Naha maraneh oge rek arindit?” 68Jawab Simon Petrus, “Abdi teh indit bade nuturkeun saha? Dawuhan-dawuhan Jungjunan teh, estu dawuhan anu hirup tur langgeng; 69sarta abdi-abdi percanten sareng ngaku, Jungjunan teh asal ti Allah Nu Maha Suci.” 70Saur Isa, “Maraneh, dua welasanana teh, naha lain Kami sorangan anu milih? Najan kitu, nu saurang mah geuning Iblis.” 71Anu dimaksud ku Anjeunna, nya eta Yudas, anak Simon Iskariot; sabab nya manehna, anu boga niat hianat ka Anjeunna teh.


c: text/html

text:
Karajaan Sumedang Larang
Sumedang Larang nyaeta hiji karajaan Islam nu kungsi ngadeg di Jawa Kulon, Indonésia, nu mangrupakeun bukti sajarah sumebarna agama Islam di Jawa Kulon. Ieu karajaan teu kawentar kawas Demak, Mataram, Banten sarta Cirebon dina pustaka sajarah karajaan-karajaan Islam di Indonésia. Tapi, ayana karajaan ieu mangrupa bukti sajarah anu pohara kuat pangaruhna dina sumebarna Islam di Jawa Kulon sakumaha anu dipigawé ku Karajaan Cirebon sarta Kasultanan Banten.
Daptar eusi
Sajarah[édit | sunting sumber]
Karajaan Sumedang Larang (ayeuna Kabupaten Sumedang) nyaeta salah sahiji tina sakitu lobana karajaan Sunda nu aya di propinsi Jawa Barat, Indonesia. Lian ti eta dipikawanoh oge karajaan Sunda sejenna saperti Karajaan Pajajaran nu oge masih aya tumalina nu kacida raketna jeung karajaan saacanna (Karajaan Galuh), ngan ayana karajaan Pajajaran ieu panungtunganana di Pakuan (Bogor) sabab ayana serangan aliansi karajaan-karajaan Cirebon, Banten jeung Demak (Jawa Tengah). Ti saprak harita, Karajaan Sumedang Larang jadi karajaan anu ngabogaan otonomi lega pikeun nangtukeun nasibna sorangan.
Asal ngaran[édit | sunting sumber]
Karajaan Sumedang Larang asalna ti karajaan Islam Sunda-Pajajaran anu diadegkeun ti saprak abad ka-6 Masehi ku Prabu Adji Bodas dumasar kana paréntah Prabu Suryadewata saméméh Karaton Galuh dipindahkeun ka Pajajaran, Bogor. Sairing jeung robahna jaman sarta kapamingpinan, ngaran Sumedang ngalaman sawatara parobahan. Anu kahiji nyaéta Karajaan Tembong Agung (Tembong hartina katingali sarta Agung hartina luhur) dipingpin ku Prabu Guru Adji Bodas dina abad ka 6. Saterusna dina mangsa jaman Prabu Tadjimalela, diganti jadi Himbar Buana, anu harti nyaangan alam, sarta saterusna diganti deui jadi Sumedang Larang (Sumedang asalna ti Insun Medal/ Insun Medangan anu harti kuring dilahirkeun, sarta Larang hartina hiji hal anu euweuh tandinganana).
Pamaréntahan berdaulat[édit | sunting sumber]
Ratu Pucuk Umun sarta Pangeran Santri[édit | sunting sumber]
Dina panengah abad ka-16, Ratu Pucuk Umun, saurang wanoja turunan raja-raja Sumedang kuna anu mangrupa saurang Sunda muslimah; nikah ka Pangeran Santri (1505-1579 M) anu boga gelar Ki Gédéng Sumedang sarta maréntah Sumedang Larang bari nyebarkeun ajaran Islam di wewengkon éta. Pangeran Santri nyaéta incu ti Syekh Maulana Abdurahman (Sunan Panjunan) sarta buyut ti Syekh Datuk Kahfi, saurang ajengan turunan Arab Hadramaut anu asalna ti Mekkah sarta nyebarkeun ageman Islam di sagala rupa penjuru wewengkon di karajaan Sunda. Nikahna Pangeran Santri jeng Ratu Pucuk Umun ieu ngababarkeun Prabu Geusan Ulun atawa dipikawanoh minangka Prabu Angkawijaya.
Prabu Geusan Ulun[édit | sunting sumber]
Prabu Geusan Ulun (1580-1608 M) dinobatkeun pikeun ngagantikeun kakawasaan bapana, Pangeran Santri. Anjeunna netepkeun Kutamaya minangka ibukota karajaan Sumedang Larang, anu tempatna di bagian kulon dayeuh. Wewengkon kakawasaanana ngawengku Kuningan, Bandung, Garut, Tasik, Sukabumi (Parahiangan) kajaba Galuh (Ciamis). Karajaan Sumedang dina mangsa Prabu Geusan Ulun ngalaman kamajuan anu pesat dina widang sosial, budaya, ageman, militer sarta pulitik pamaréntahan. Sanggeus wafat dina warsih 1608, putera kandungna, Pangeran Rangga Gempol Kusumadinata/Rangga Gempol I atawa anu dipikawanoh kalawan Raden Aria Suradiwangsa ngagantikeun kapamingpinan bapana.
Pamaréntahan di sahandapeun Mataram[édit | sunting sumber]
Dipati Rangga Gempol[édit | sunting sumber]
Dina waktu Rangga Gempol nyekel kapamingpinan, dina warsih 1620 M Sumedang Larang dijadikeunana wewengkon kakawasaan Karajaan Mataram di sahandapeun Sultan Agung, sarta statusna minangka 'karajaan' dirobah jadi 'kabupatén'. Hal ieu dipigawé ku manéhna minangka usaha ngajadikeun wewengkon Sumedang minangka wewengkon pertahanan Mataram tina serangan Karajaan Banten sarta Walanda, anu keur ngalaman konflik jeung Mataram. Sultan Agung saterusna mikeun paréntah ka Rangga Gempol reujeung pasukanana pikeun mingpin serangan ka Sampang, Madura. Sedengkeun pamaréntahan pikeun samentara dibikeun ka adina, Dipati Rangga Gede.
Dipati Rangga Gede[édit | sunting sumber]
Nalika satengah kakuatan militer kabupatén Sumedang Larang diinditkeun ka Madura nurutkeun titah Sultan Agung, datang pasukan Karajan Banten pikeun nyerang. Alatan Rangga Gede henteu sanggup nahan serangan pasukan Banten, manéhna ahirna kabur. Kaéléh ieu nyababkeun ambekna Sultan Agung ku kituna manéhna nahan Dipati Rangga Gede, sarta pamaréntahan saterusna dibikeun ka Dipati Ukur.
Dipati Ukur[édit | sunting sumber]
Sakali deui, Dipati Ukur diparentah ku Sultan Agung pikeun babarengan jeung pasukan Mataram narajang sarta ngarebut pertahanan Walanda di Batavia (Jakarta) anu dina ahirna gagal. Kaéléh pasukan Dipati Ukur ieu henteu dilaporkeun geura-giru ka Sultan Agung, diiberkeun yén manéhna kabur tina pertanggungjawabanana sarta ahirna katangkep dina panyumputanana dumasar kana beja mata-mata Sultan Agung anu ngawasa di wewengkon Parahiangan.
Babagean wewengkon karajaan[édit | sunting sumber]
Sanggeus béak mangsa hukumanana, Dipati Rangga Gede dibere kakawasaan pikeun balik deui maréntah di Sumedang. Sedengkeun wewengkon Parahiangan di luar Sumedang sarta Galuh (Ciamis), ku Mataram dibagi jadi tilu bagian:
- Kahiji, Kabupatén Bandung, anu dipingpin ku Tumenggung Wirangunangun,
- Kadua, Kabupatén Parakanmuncang anu dimpimpin ku Tanubaya, sarta
- Katilu, kabupatén Sukapura anu dipingpin ku Tumenggung Wiradegdaha/ R. Wirawangsa.
Titilar budaya[édit | sunting sumber]
Nepi ka kiwari, Sumedang masih boga status kabupatén, minangka sésa titilar konflik pulitik anu réa diintervensi ku Karajaan Mataram dina mangsa éta. Sedengkeun artefak sajarah mangrupa pusaka perang, atribut karajaan, pakakas raja-raja sarta naskah kuna titilar Karajaan Sumedang Larang masih bisa ditempo sacara umum di Musieum Prabu Geusan Ulun, Sumedang tempatna pas di kidul alun-alun dayeuh Sumedang, ngahiji jeung Gedong Srimanganti sarta wangunan pamaréntah wewengkon satempat.

robotstxt: allowed

filter: keep


text:
Nagorno-Karabakh
Nagorno-Karabakh (basa Azerbaijan: Dağlıq Qarabağ atawa Yuxarı Qarabağ; basa Rusia: HaropHый Kapaбax, Nagornyy Karabakh; basa Arménia: Լեռնային Ղարաբաղ, Lernayin Gharabagh) mangrupakeun hiji wewengkon nu aya di bagian kidul Kaukasus, kirang leuwih 270 km kuloneun Baku, ibu kota Azerbaijan. Wewengkon ieu dicicingan ku mayoritas étnik Arménia, jeung dikawasaan ku militér Arménia.
Padumuk étnik Arménia satempat mroklamasikeun kamerdékaan Républik Nagorno-Karabakh ti Azerbaijan dina 10 Désémber 1991, tapi kadaulatan républik éta teu diakuan ku dunya internasional jeung wewengkon éta sacara de jure dianggap salaku bagian ti Azerbaijan. Dina 27 Juni 2006, Arménia jeung Azerbaijan satuju pikeun ngijinkeun padumuk Nagorno-Karabakh ngayakeun réferéndum ngeunaan status wewengkon éta di waktu engké.[1]
Réferénsi[édit | sunting sumber]
- ↑ Armenian, Azeri Leaders ‘Agreed To Karabakh Referendum’, ArmeniaLiberty.org, diakses 27 Juni 2006
Tumbu kaluar[édit | sunting sumber]
- (en) Situs Kamenterian Luar Nagri
- (en) Situs Kantor Nagorno-Karabakh di AS
- (en) Surat kabar pamaréntah Azat Artsakh


text:
Harita mun kuring paamprok jeung babaturan boh na dunya nyata atawa ngalangkungan dunya maya, dimana rek ngawangkong sok dipiheulaan heula ku kecap Sampurasun, tuluy dijawab ku kecap Rampes, dikersakeun teu sadar naon hartina/maksud nu sabenerna Sampurasun jeung Rampes teh? lantaran nu kaharti harita mah kecep sampurasun jeung rampes teh ngan ukur dedengean tinu lian, (meureun maksudna mah ibarat kecap salam keur kalangan sunda dimana silih paamprok). saba'da sim kuring ngorehan diditu-didieu, alhamdulillah nu antukna mendakan dina salah sawios seratan Ki Iwan Natapradja nu kacatet dina rohangan http://www.kalangsunda.net, kieu unggelna :
" SAMPURASUN
Kecap pangbagéa atawa salam dina budaya urang Sunda nyaéta: SAMPURASUN.
Asalna tina tilu kecap nyaéta : SAlaM, hamPURA, jeung iSUN, Salam: nyaéta singgetan tina assalamu’alaikum (salamet keur andika), hampura nyaéta ménta di hampura (ma’ap), isun (KULA, ABDI, KURING, basa buhun urang Sunda). Jadi sampurasun téh, Salam, Assalamu’alaikum kula ménta dihampura.
Kusabab lamun ngucapkeun ASSALAMU’ALAIKUM KAULA MÉNTA DIHAMPURA mah panjang teuing, nya disingget samodel dina budaya basa kamiliteran jadi SAMPURASUN. Nengetan tina maksud ieu “salam sunda” kacida alusna, sabab nalika urang panggih jeung baraya langsung ngucapkeun salam (singgetan tina assalamu’laikum) bari terus ménta dihampura, hiji tanda yén urang Sunda mah salian ti ngucapkeun doa kasalametan keur baraya nu panggih téh terus ménta dihampura sok bisi aya kasalahan dina mangsa anu katukang-tukang, sanajan can tangtu urang téh boga kasalahan ka éta baraya nu kakara panggih téa, tuh pan kacida alusna!
Iraha ngawitan disingketna teu aya nu terang sacara persis. Mung rupina aya patula-patalina sareng kaayaan walurat jaman bajuang ngarebut kamardikaan nu upami ngirim serat sering disingket-singket. Saperti ayeuna Assalamu’alaikum warrahmatullahi wabbarakatuh sok loba nu nyingget jadi Ass. Wr. Wb!
Ari jaman Pajajaran atawa kabaheulaan, SAMPURASUN téh singgetan tina SAMPÉAN KUDU NGAHAMPURA ISUN, saprak Islam asup ka Tatar Sunda kecap sampéan diganti ku SALAM, ngarah kaislamanana kabawa, tah kitu pinterna bujangga Sunda téh!
Sakitu ngeunaan SAMPURASUN, pedah aya patarosan ti salah saurang baraya Aki.
Ngeunaan kecap RAMPES, eta teh tina kecap RAMPAS, hartina “hayu urang rampas Kamerdekaan urang ti panjajah!”, kecap RAMPAS, robah kadieunakeun jadi RAMPES!
Sakitu guaran aki, hatur nuhun ka ki Rikma anu tos nambihan bahan ieu seratan! Ka wargi anu sanesna sumangga diantos informasi tambihan, maklum aki ogé masih tetep ngaguar!"
kitu cenah pangemut anjeuna, namung dina eta seratan anjeuna aya nu maparinan pangemut perkawis nu eta (sampurasun - rampes), nyatana saderek @ Manik Sundayana @ nu unggelna :
Alhamdulillah ngalangkungan eta seratan kiwari sim kuring nambih elmu perkawis naon nu dipimaksud ku kecap Sampurasun jeng Rampes. cag.


text:
Teu bisa disumputkeun kakeuheul tina beungeut kuring jigana.Mun katingali mah geuneuk haseum pikasebelen.
Lain kahayang tuda,,ari keur ambek mah puguh moal oge katingali geulis pikaresepeun.Boga salaki kasep loba nu bogoheun teh matak loba nyari hate.Bageur ari bageur mah,tibaheula oga teu mungkir da kabukti bageur pisan.
Ngan mun inget baheula nu jadi sabab kuring kawin jeung manehna ,kaharti mun sabenerna manehna daek kawin jeung kuring,lantaran karunya ningali kaayaan kuring harita nu diuk di korsi roda,lantaran kacilakaan motor.
Kajadian waktu jaman kuliah,padahal mah,,kacilakaan oge harita kuring keur di bonceng ku bebene.Ngan naas nasib bebene ,maot di rumah sakit.Ari kuring raheut rada parah,suku potong teu mangrupa..batok tuur leupas,kudu oprasi.Nu aya dina pikiran kuring ngan pasrah kumaha Allah.Kang Rian harita anu pang bageurna nemonan kuring salila di rumah sakit.Nepika cageurna mangbulan bulan di korsi roda,terus di bantu ku tongkat.Kuliah dianteur jemput ku manehna.Puguh bae kolot kuring kacida bungahna.
Hiji peuting Kang Rian ditanya ku bapa,kumaha mun dijadikeun minantu wae ceunah.Kayungyun ku sabar jeung bageurna.Selang saminggu ti harita, akad nikah dilaksanakeun,ngan sabagian ti kulawarga Kang Rian nu hadir.Acara resepsi nyusul di imah kolot.puguh wae rame,da make upacara adat sagala.
Rumah tangga jeung Kang Rian estu ayem tentrem tara pacekcok.Kahibur ku barudak nu lucu jeung pinter.
Ngan di taun ayeuna asa aya anu aneh tina diri Kang Rian.Loba awewe anu sok nelepon.Malah aya anu terang terangan ngaku bogoh kang Rian.Kumaha caritana bisa jadi kieu??padahal kurang kumaha ari kuring baktina ka Kang Rian?Teu,teu aya rasa sieu kaleungitan , da kuring ngarasa percaya diri,,moal aya anu bisa ngelehkeun posisi kuring di hate Kang Rian.Malah pernah kuring di kenalkeun jeung awewe anu ngaku bogoh ka Kang Rian,,asana moal bisa ngelehkeun kuring.hate oge jadi teu sieun.
Mani anteng eta salaki ngobrol dina telepon.pajar teh babaturan sakola ceunah,ari prak lila lila ngaku.
“Marni,,akang rek ngomong…”Mani serius jigana teh.
“Salila iyeu akang satia ka Marni,jadi salaki anu tanggung jadi salaki anu tanggung jawab.nyaah ka Marni jeung ka barudak.tapi ayeuna the akang keur cinta ka hiji awewe.kumaha???”
Kumaha ceunah…naha eta Kang Rian mani teu boga pisan rarasaan.Atuh meureun bae hate kuring ancur lebur,ngadenge salaki ngaku cinta ka batur.Kuring cicing teu nembalan.ukur beungeut anu robah romanna.
“Marni hayang nyaho saha awewena??jiga kumaha rupana??geulis mana jeung kuring??pinter mana jeung kuring??”sora Marni dareuda.
“Teu geulis,teu pinter,teu beunghar,tapi akang cinta ka manehna”
Kang Rian mastikeun bari neuteup kuring nu nahan cai mata.
“Nu penting akang geus terus terang ka Marni,jadi akang lain selingkuh,da iyeu mah bener bener kajadian,tur akang teu susulumputan.”
Kuring cicing teu ngajawab,,tapi na hate susumbar,,”Sok ditingalikeun sampe kamana ngaku cinta kanu sejen??moal ge laksana ngarumpak adat”
“Hampura akang Marni,Saumur rumah tangga loba anu ngagoda akang .timimiti batur gawe..nepi ka awewe nu tadina rek di jodokeun ka akang.tapi ayeuna akang ngarasa yen cinta akang teh geuning pikeun manehna nu teu hir teu walahir ,ujug ujug datang dina hirup akang..”
Kuring ngaleos teu nembalan,Naon anu di tempo ku Kang Rian ti eta awewe?.Mun bener teu geulis,,teu pinter, teu beunghar,ngan saukur ngaku cinta.Naon ari cinta mun saukur omongan??naon buktina??can kauji kasatiaanana.Bisa moal manehna hirup jeung Kang Rian nu geus rumah tangga..Na hate keuheul,,tapi yakin,,eta awewe moal bisa ngarebut Kang Rian ti sisi kuring.
Eta anu nguatkeun kuring,,barudak nu lucu jeung pinter,,maol enya Kang Rian tega ninggalkeun barudak.Kuring seuri puas.Sampe iraha oge eta awewe moal bisa ngarebut hate Kang Rian.


text:
Biantara Khitbahpada Minggu, 08 Mei 2011
Conto runtuyan biantara khitbah nu singket
ACARA
1.Lisan Bubuka / Calagara
2.Lisan Pamaksadan Pihak Tamu
3.Lisan Panampian Pihak Pribumi
4.Du’a / Tutup
1.Fihak Pribumi
H.Harun / Bu Sumirah “ Neng Sari Banon “
Pa Danu / Wawakil
2.Fihak Tatamu
H.Hamdani / Bu Asmanah “ Cep Roni Hidayatulloh “
Pa Salim / Wawakil
3.Calagara : HARIAWAN
Calagara
Assalamu’alaikum Warohmatullohi Wabarokaatuh…
“ Nahmaduhu Robbal Rohim, wa Nusholi wa nusalimu ala Rosulihil Karim, wa ala alihi wa ashabihi ajma’in”.
“Asyhadu allaa ilaaha Illalloh, wa asyhadu anna Muhammadan abduhu wa Rosuluh.
Sugrining Puji disanggakeun ka Gusti nu Maha Murah tur Asih, Solawat miwah salam mugia dumugi ka panutan alam, Muhammad Nabi pinilih, pamungkas para Anbiya.
Jangji sabage pamatri ati, dadasarna kaikhlasan, teu aya deui nu wajib di sembah di ibadahan anging Alloh nu Maha Murah.
Muhammad utusan Alloh, jadi Uswatun Hasanah, nungtun nuyun ka ummatna, malar hirup salamet dunya akherat.
Para tamu miwah Pribumi sakalih…
Langkung tipayun neda ampun nya paralun kumawantun ngadeg di payun, wireh ka pancen kedah janten cukang kangge lumangsungna ieu khitbah.
Salajengna supaya teu janten hemeng, peryogi simkuring naratas rupining pamaksadan ti pihak tatamu, boh bilih aya anu bade didugikeun, sumangga dihaturanan.
Wakil ti Sepuh Pameget
“Alhamdulillahilladzi arsala Rosulahu bil huda, wadinnil haq, liyud hirohu ala deini kullihi walao karihal musyrikin, Asyhadu allaa ilaaha Illalloh, wa asyhadu anna Muhammadan abduhu wa Rosuluh”.
Alhamdulillah, mukakeun leahna manah anu marudah, mirig syahadat kalih nyucikeun ati tina Syirik ka Illahi, jangji pasini seja ngaku terusing kalbu, teu aya deui Pangeran anu wajib disembah di ibadahan, anging Alloh Nyalira.
Kangjeng Nabi Muhammad utusan Alloh, jadi Uswatun Hasanah, nungtun nuyun ka ummatna, malar hirup salamet dunya akherat.
Pribumi sakalih…
Sateuacan simkuring ngadugikeun pamaksadan, langkung tipayun ngahaturkeun rewu nuhun, wirehing gasik ditampi enggal di pariksa, kangge ngadugikeun pamaksadan.
Atuh dina dongkapna kadieu, simkuring kalayan asmana rombongan, neda dihapunten bilih kirang tata kirang titi, mun sila kirang andekakna mun emok kirang andeprokna.
Salajengna, rupina simkuring teh kalebet suku sambung laku, biwir sambung lemek, kaperih pati kapuntangan akal ku kang Haji Harun, wireh putrana nu jenengan Cep Roni, parantos sababaraha dinten estu nguyung siga anu ngalanglayung, ma’lum nu jadi kolot teu weleh pinuh ku kahariwang, inggis nu jadi anak pinanggih jeung berewit.
Antukna lahlahan ditalek diguliksek di lelek-lelek.
Kawitna mah teu daek betus, pada nanya teh estu bungkem teu ngawaler. Nanging sabada direntog sareng ku ibuna, akhirna teu burung balaka. Kieu walerannana teh : “ Hiji mangsa keur meujeuhna hade sorena, pirajeunan ngalantung jeung babaturannana seja nyalayakeun pikir. Keur anteng guntreng, bet kabengbat ka angseu meleberna seungit kembang malati, panasaran di susud timana datangna eta seungit , barang breh teh kapendak ti taman ieu pisan ngancikna, bari pinuh ku kakaget, malati teh salin jinis, horeng simana horeng bet janten hiji istri camperenik pinuh ku lelewa lindeuk japati lumebet ka ieu bumi “.
Atuh mulang teh siga anu longkewang liwung gandrung, kapetik ati kapentang asmara panteng kuhoyong mibanda.
Kitu manawi lalakon teh…..
Kumargi kitu, kang Haji Harun teh seja nyeepkeun kapanasaran ngajajap putrana sumping kadieu Manawa sareng manawi.
Manawa, sing janten ubar ka putrana anu siga ngalanglayung pinuh ku kabingung.
Manawina, nawiskeun henteu nogencang pun anak teh maksad nembrakkeun katresna, seja ngadugikeun lamaran, seja maheutkeun kadeudeuh sareng tuang putra anu jenengan Neng Sari.
Samentawis, kitu pamaksadan dongkap ka dieu teh, Hatur Nuhun.
Calagara
Alhamdulillah….
Rupina kapanasaran miwah kakaget ical ku tumamprakna pihak tatamu.
Salajengna aya basa papasangan, saupami aya nu narosan, tangtos kedah aya anu nampi, kukituna ka Pribumi, mangga dihaturanan.
Pribumi
“Alhamdulillahi hada nalihada wama kuna linahtadia laola anhadanalloh, Asyhadu allaa ilaaha Illalloh, wa asyhadu anna Muhammadan abduhu wa Rosuluh”.
Para Tatamu sadaya…
Hapunten simkuring kumawantun sasangem dipayuneun sadayana, wireh kapancen ku Kang Haji Hamdani kedah ngawakilan anjeuna.
Atuh ka kang Haji oge hapunten, bilih dina ngadugikeun pamaksadan teh teu cumpon sareng raos.
Oge ka Sepuhna Cep Roni kalih anu disepuhkeun ka sadaya rombongan, sateuacanna ngawaler, simkuring kalayan asmana Kang Haji seja nembrakkeun rasa kabingah disagedengeun kasedih.
Kabingahna, wireh kasumpingan sadaya bari nyandak maksad anu teu kinten saena, ari kasedihna…rumaos teu tiasa nampi nu utami, teu cumpon sareng parentah agama “ Akrim doefaka “, hormat tatamu anjeun.
Da puguh sakieu buktosna, kakayaan tiasa di sumput-sumput, kawaluratan mah nembrak kauninga ku sadayana.
Saterasna, jugjug purug nu di tuju nema nyaosan subaya.
Kang Haji teh manahna, lir kagunturan madu, bingah estu teu aya hinggana, wireh Putrana aya anu bade mideudeuh. Menggahing kolot mah mung sambung du’a, ayeuna mangga saksian ku sadayana.
“ Yap, kadieu Neng Sari…tah calik gedengeun emang! “ Ieu Cep Roni Malati nu kapiati teh?
“Sateuacan diwaler ku Neng Sari, Bapa bade nalek heula ka salira, Aya babasan, masing asak ngejo bisi tutung tambagana, masing asak-asak nenjo bisi kaduhung jagana”.
“Neng Sari teh sakieu buktina, boa kalebet jajar pasar ge henteu, moal kaduhung?”
“Tah ayeuna mah urang taros Neng, itu tuh Kang Roni aya maksad ngajak hirup babarengan, maka rek di tampi?, sok waler sing tarik, ngarah kakuping ku sadayana!”
Alhamdulillah…..kitu geuning walerannana, seja nampi kana panglamar salira. Mangga nyanggakeun, bilih bade nyambung saur anu tadi.
Panyambung saur tatamu, Alhamdulillahi Robbil ‘aalamin, Bray caang padang narawangan, nyingraykeun pepedut kabingung, kasipih ku kecap “Nampi”.
Danget ieu, teu aya jalmi anu pinanggih sareng kabagjaan, lintang ti Cep Roni.
Geusan nembrakkeun rasa kabingah maksudna di kabul kahayangna tinekanan, aya basa ; “ Munding ge aya talina”, Cep Roni maksad maheutkeun kadeudeuh kurupining lelepen atanapi ali, anu ngandung maksad, “ beulit cinggir simpay rema ”, Neng Sari ulah lali ka Kang Roni.
Nutup saur mungkas basa, simkuring kalayan asmana Kang Haji Harun, manjatkeu du’a ; “ Jazaa kumulloohu Khoeron Katsiiron”.
Wassalamu’alaikum Warohmatullohi Wabarokaatuh.
Calagara
“ Batu turun keusik naek, cadas ngampar di Pangarang, Cep Roni purun, Neng Sari daek, aya kadar ti Pangeran”.
Halimun nu nyimbutan kabingung, puray katebak ku angin kabingah.
Hadirin, tumali ieu acara Khitbah parantos rengse kalayan aya dina kalangsaran, mangga urang sami-sami manjat Du’a ; “Robbanaa Hablanaa, min ajwajinaa wa min duriyatinaa qurrota ‘ayunin, waj alna lilmuttaqiina imamaa”.
Wassalamu’alaikum Warohmatullohi Wabarokaatuh.
Ka para tamu sadaya, nawiskeun raos kabingah, Kang Haji Hamdani sakalih, nyayogikeun tuangeun alakadarna, mugia sadayana kersa ngaraosan…..
Cag heula petitan Pun Bapa wasta O.S.Supriadi, mugia aya sabeunyeureun sasieureun kacandak anu saena.
( Calagara = ni ngatur lumangsungna acara/MC )


text:
SANGGAR SENI ANGGITASARI
Babakan peundeuy 01/02 bojongkokosan parungkuda, kab. sukabumi, west java Indonesia , postcode 43357, Toto sugiarto phone: +62 266 6540208, mobile: 085659002403, 081281944065, 087720803080
Thursday, August 23, 2012
Tuesday, July 24, 2012
Tari Satriyo Selarong dari Yogyakarta Juara Umum
Parade Tari Nusantara 2012
" Tari "Satriyo Selarong" yang dipentaskan kontingen Bantul dalam seleksi menuju Parade Tari Nusantara pada awal Juni yang lalu."
Peliput dan penulis: Wuri Hastuti: pesinden pengrawit gamelan tari Satriyo Selarong
Jogjanews.com - Yogyakarta dengan judul tari “Satriyo Selarong” dengan penata tari Tri Anggoro Mahasiswa ISI Yogyakarta kelahiran Bantul 22 Mei 1990, telah berhasil memboyongdelapan piala dalam kejuaraan Parade Tari Nusantara 2012 di Sasono Langen Budoyo TMII, Jakarta pada Minggu, (15/7).
Parade Tari Nusantara 2012 merupakan agenda yang diselenggarakan secara berkelanjutan dan berlangsung sejak tahun 1982. Parade Tari Nusantara sebagai ajang kompetisi sebuah karya tari garap baru yang berpijak pada seni tradisi, yang bersifat Istana maupun kerakyatan.
Delapan piala yang diraih kontingen Yogyakarta adalah kategori Juara Umum (Piala Bergilir), Penyaji Terbaik, Penyaji Unggulan, Penyaji Terbaik se- Jawa-Bali, Penata Tari Unggulan, Penata Tari Terbaik, Penata Musik Unggulan serta Penata Rias dan Busana Unggulan.
Penata iringan adalah Kusryan Sandro Hano, adapun tujuh penarinya adalah Hendy Hardiawan, Dika Aji Prasetya, Gunardi Saklarono, Otong Pheloe Rangga, Kendil Handi Dandito, Inung Choky Nugroho, Bagus Bang Sada.
Parade Tari Nusantara 2012 diikuti 28 kontingen Provinsi di Indonesia. Ada 2 sesi dalam penampilannya, sesi 1 adalah dari Sulawesi Tenggara, DKI Jakarta, Lampung, Maluku, Jambi, Kaltim, Kalteng, Sulsel, Sumbar, Papua, NTT, Sulteng, Kalsel, Kalbar. Sesi 2 adalah dari Kepulauan Riau, DI.Yogyakarta, Gorontalo, Sulut, Bangka Belitung, Jabar, Jatim, Riau, Aceh, Papua Barat, Banten, Sumut, Jateng, Sumsel.
Parade Tari Nusantara 2012 ini berjalan sangat ketat karena semua peserta sangat bagus penampilan tari dan iringan musiknya. Saingan terberat adalah dari Kepulauan Riau (Kepri) karena semua kategori yang dilombakan diikuti kontingen Yogyakarta dan Kepri.
Tetapi akhirnya dewan juri telah menjatuhkan pilihannya kepada Yogyakarta sebagai Juara Umum. Hari Selasa 17 Juli 2012 pukul 15.00-16.00 di Dinas Kebudayaan Provinsi DIY, Piala akan diserahkan kepada Kepala Dinas Kebudayaan Provinsi DIY, GBPH Yudhaningrat.
Penata tari Tri Anggoro menjelaskan dirinya merasa senang dan bangga karena baru pertama kali menjadi penata tari sudah bisa mendapatkan juara umum dalam Parade Tari Nusantara 2012. Namun Tri Anggoro tidak merasa cepat puas dengan keberhasilan yang ia raih saat ini karena jika cepat puas akan mengurangi kreatifitas sehingga dirinya merasa harus tetap berkreatifitas dalam membuat karya.
“Parade Tari Nusantara merupakan acara yang bergengsi, harapan saya, semoga kontingen Yogyakarta tetap bisa mempertahankan Piala Bergilir ini sehingga menjadi Piala tetap, karena mempertahankan lebih sulit dari pada meraih, ” terang Tri Anggoro.
Sementara itu, konsultan tari, Pardiman Djoyonegoro mengatakan , “Parade Tari Nusantara merupakan ajang untuk silahturahmi, ajang beradu kreatifitas, apresiasi seni dan berbagi kreasi.”
“Forum ini positif sekali karena ketika berkumpul dengan teman-teman dari berbagai pulau di Indonesia kita merasa persatuan dan kesatuan kuat, dan tahu potensi dari pulau lain. Yogyakarta telah tampil dengan semaksimal mungkin, maksimal dalam mengumpulkan energi untuk berbagi kreasi dan kreatifitas,”tambah Pardiman Djoyonegoro.
Tidak mudah untuk mendapatkan kejuaraan, Kontingen Yogyakarta dengan semangatnya yang tinggi telah berhasil membuktikan kemampuannya dalam berkreatifitas sehingga bisa mendapatkan apa yang dicita-citakan dan mengharumkan nama Yogyakarta.
Thursday, May 24, 2012
Asal – Usul Palabuanratu/Nyi Roro Kidul
(Anis Jatisunda, diropea ku Asep Idjuddin)
Carita dibuka ku catetan sajarah runtagna karajaan PAJAJARAN, nurutkeun sumber bahan, pantun Bogor-Arkais, nu mangrupa peperenian AKI UYUT BAJU RAMBENG nu puseurna di Gunung Kendeng. Harita basa PAKUAN PAJAJARAN digempur ku Surasowan (Banten) dina mangsa sakakala BAHLA (9), CAI (4), SAGARA (4) NGUMPUL (1) - taun 1449 Saka=taun 1527 M. Kacatet dina sajarah dina mangsa kakawasaan Prabu SURAWISESA, atawa RATU SANGHYANG – ku Portugis disebut Ratu Samiam, (1521-1535 M).
Tegesna kajadian gempuran teh 6 taun sabada SRI BADUGA MAHARAJA/Prabu Siliwangi, PUPUS .Eta teh gempuran/serangan nu ka tilu kalina dina taun eta.PAJAJARAN ngalaman kaancuran, sabab sajaba pasukan Islam Banten dibantuan ku pasukan Demak jeung Cirebon, harita aya saurang urut gegeden Pajajaran nu hianat, muka lawang gintung/pintu gerbang ti jero (dua kali gempuran samemehna musuh teu bisa asup, sabab lawang gintung teu bisa dibuka ti luar).
Raja jeung kulawarga katut wadyabala nu satia kapaksa nyingkah ngungsi nyalametkeun diri,ngorolos ti Pakuan(Pusat Pamarentahan) sabab karaton ludes diduruk musuh. Dina waktu ngungsi, disatengahing jalan rombongan paburencay jadi opat kolompok:
1. Kolompok Raja jeung pangiringna, nu mangrupa kolompok panglobana, nyungsi ka wewengkon TEGAL BULEUD (SUkabumi kidul ayeuna), tadina rek meuntas ka NUSALARANG (pulo nu ayeuna diaku ku Ustrali, jadi Chrismast Island).Hanjakal teu jadi sabab parahu jeung loba alat nu ruksak dibabuk ku badai laut kidul.Sakolompok di antarana ayan nu balik deui ka wewengkon urut karaton(Bogor sabudeureunana), aya nu ka wetan (hipotetif ngadegkeun karajaan leutik di Sancang-Garut), sawareh aya nu ka kulon(ujung kulon) jeung sabagian leutik aya nu milu ka Raja, terus Hyang (tapa nepi ka maot).
2. Kolompok anu dipingpin ku 3 gegedug BAREUSAN PANGANGINAN (pasukan husus panjaga Pakuan/pengawal istana) nya eta ; DEMANG HAURTANGTU, PUUN BULUH PANUNJANG, JEUNG GURU ALAS LINTANG KENDESAN. Ahirna ngadegkeun kolompok masrakat nu disebut PANGER PANGANGINAN, sumebar di wewengkon Bogor kaler, pusatna di Kampung URUS desa KIARA PANDAK kacamatan CIGUDEG Kabupaten Bogor,di wewengkon kabupaten Lebak Beulah kidul jeung kidul-kulon, kiwari pusatna di kampong CITOREK kacamatan BAYAH, jeung di Sukabumi Kidul pusatna di kampong CIPTARASA kacamatan CISOLOK. Najan aya di tilu wilayah kabupaten nu beda, tapi sitem PATRONASE boga fungsi sabage TRIUMVIRAT (pamingpin kolegial/marentah bareng) nu teu bisa dipisahkeun, kadieunakeun maranehna nyebut masyarakatna KESATUAN BANTEN KIDUL.3. Kolompok nu dipingpin ku Prabu Anom/Yuwaraja/putra mahkota RAHYANG SANTANG ARIA CAKRABUANA (lain Kean Santang),nu ngungsi ka Beulah kulon, kiwari turunana (sacara hipotetif) jadi PUUN jeung masrakat TANGTU PARAHYANG nu pusatna di kampong CIBEO desa KANEKES kacamatan LEUWIDAMAR kabupaten LEBAK.4. Kolompok nu pangsaeutikna ngan 3-an, nya eta NYI PUTRI PURNAMASARI (Putri bungsu raja Pajajaran ti istri nu ka 7) jeung salakina RAHYANG KUMBANG BAGUS SETRA, diaping ku saurang Puragabaya (Kopasus), nu ngaran RAKEAN KALANG SUNDA. Di antara 4 kolompok tadi,kolompok ka 4 ieu nu jadi bibit-buit cikal-bakal ngadegna PALABUAN RATU.Kalawan figure sentralna PUTRI PURNAMASARI.
Dina perjalanan ngungsina, Putri Purnamasari dibeberik ku JAYA ANTEA, urut Mantri Majeuti (Mensesneg) Pajajaran, nu harita geus asup Islam kalawan gelar Syeh Al Kowana. Demi
Sababna, JAYA ANTEA bogoh ti baheula ka Purnamasari, tapi teu laksana sabab kaburu dikawinkeun ka putra mahkota Pajajaran Girang (Pulasari)-karajaan leutik bawahan Pajajaran, RAHYANG KUMBANG BAGUS SETRA. Alesan ieu nu jadi sabab manehna hianat ka Pajajaran nepika ditamping (dipecat) tina kalungguhan/jabatan jeung kawarganagaraan. Dina mangsa dibuang, JAYA ANTEA ngahiji jeung batur-baturna para padagang ti Timur tengah, tuluy asup Islam malah indit ka Tanah Arab ngamukim salila 5 taun. Balik deui ka Nusantara, manehna langsung ngadeuheus ka Sultan Banten, bari ngaku-ngaku Putra Mahota Pajajaran, syaga babakti ngabdikeun diri demi siar Islam, Sulatan Banten percaya. Jaya Antea dibere pancen beurat tapi suci, ngislamkeun Pajajaran. Tugas ieu dipake kasempetan keur ngalaksanakeun niat jahatna ngarebut Putri Purnamasari,nu teu bisa poho, teu nolih kana tugas suci nu jadi pancenna. Manehna nu mukakeun Lawanggintung ti jero –da datang ka Pajajaran teu dicuriga rahayat, jeung masih keneh diarajenan da disangka rek babalik pikir, nepika kabeh pasukan Islam Banten,Cirebon,Demak, gampang naker arasup ka Pakuan, bisa ngaduruk karaton nu lobana 5 bangunan baradag-.Harita Purnamasari keur kakandungan 5 bulan. Dina tarung patutunggalan antara Jaya Antea jeung RAHYANG KUMBANG BAGUS SETRA, RAHYANG nu perlaya,sabab kasaktian Jaya Antea memang pinunjul. Ahirna tarung patutungalan jeung RAKEAN KALANG SUNDA, 7 poe 7 peuting silihsered silihbanting kasaktenna estu saimbang, Nu galungan nepi kana hiji pasir. Dina Pasir ieu Jaya Antea ngalaman naas, awakna dibalangkeun ka laut, disanggap rancebna karangcuri jeung ombak nu ngagalura, nepika perlaya. Eta pasir disebut Pasir JAYANTI, urut JAYA ANTEA ngemasi PATI, kuloneun walungan KARANG PAMULANG.
Putri Purnamasari disalametkeun tuluy ku Rakean dibawa ka basisir kidul disumputkeun di sisi walungan Cimandiri. Sanggeus dianggap aman, kakara Rakean nyieun imah leutik keur Nyi Putri, di sisi Cinyusu (mata air) nu kahilirna ngamalirkeun walungan nu ngamuara ka laut. Rakean ge ngadegkeun imah pamujaan di handapeun rungkun haur nu katelah SUMUR HAUR PAMUNJUNGAN. Cinyusu mangrupa kulah leutik handapeun iuh-iuh tangkal dadap,walungan nu ngamalirna disebut walungan CIDADAP, imah nyi putri jeung saung tempat Rakean disebut BABAKAN CIDADAP.
Nepi kana waktuna Putri Purnamasari ngalahirkeun, RAKEAN bingung, sabab didinya taya saurang-urang acan AMBU BEURANG – paraji. Kapikir ku Rakean kudu nepungan Putri Gandrung Arum, lanceuk Purnamasari, nu keur tapa di LEBAK CAWENE, dibaturan ku 7 urang dayang. Rakean indit neangan Putri Gandrung Arum, ari Nyi Putri Purnamasari dititipkeun ka 3 kokolot nu milu caricing nyarieun imah di Babakan Cidadap, nya eta Ki SARAGOTA, KI SANAYA, jeung KI GANDANA. Hanjakal Rakean sasab ti leuweung ka leuweung, teu bisa manggihan putri Gandrung Arum. Teu bisa balik deui ka Babakan Cidadap. Peutingna saditinggalkeunnana ku Rakean Kalang Sunda, Putri Purnamasari ngimpi didatangan ku NINI PARAKATRIKA,nini-nini geulis, ninina Rakean. Ceuk NINI PARAKTRIKA, Purnamasari bakal ngalahirkeun isukan, orokna awewe kudu dingaranan NYAI PUTRI MAYANGSAGARA PAMULANGAN.Bakal dibantuan ku 2 urang AMBU BEURANG nu dikirim ku NINI PARAKTRIKA. Tong ngadadagoan RAKEAN KALANG SUNDA, Da Mo balik deui ka dinya, cenah. Sagala nu diomongkeun ku NINI P
ARAKTRIKA kabeh jadi kanyataan, sabab keur putri Purnamasari mangrupa wangsit. NGARAN PAMULANGAN, putrid MAYANGSAGARA boga pancen beurat, kudu MULANGKEUN deui kajayaan PAJAJARAN, dina wangun nagri mandiri (beda jeung Pajajaran bareto).
Beuki gede MAYANGSAGARA tumuwuh jadi putri geulis jeung pinter, kamajuan Babakan Cidadap beuki rame, loba parahu=parhu Cina nu daratang ngadon dagang di basisirna.Mimiti putrid Purnamasari dijenengkeun ku rahayat Cidadap jadi PUUN-ketua kelompok masrakat,sabab geus bisa mawa kamajuan, tina babakan leutik nepi ka jadi kampong gede malah jadi pusat perdagangan,tur nyarahoeun yen inyana turunan raja Pajajaran, eta sababna putri Purnamasari dijenengkeun jadi RATU, disebutna RATU PUUN BABAKAN CIDADAP, NU FUNGSINA JADI Palabuan di Basisir kidul. Kulantaran loba warga masrakat nu usul, jeung disatujuan ku 3 kokolotan. Ngaran Palabuan diganti tina Babakan Cidadap, jadi PALABUAN NYAI RATU,pangna kitu sabab warga Cidadap sadar yen nu mimiti BALABUH, dating terus cicing, nya etaputri Purnamasari. Nu sejen mah naluturkeun.Wajar mun ngaran Nyai Ratu dihormat diterapkeun dipake jadi ngaran Palabuan.
Salila pamarentahan NYAI RATU PUUN PURNAMASARI, kungsi 2 kali diserang ku Bajo –Bajaklaut- ti Nusabarung- Jawa Timur. Tapi ku wawanen, kasantikaan-elmu olah kanuragan,jeung gawe bareng jeung padagang Cina, taya saurang ge Bajo nu nyesa, beak kabeh diancurkeun.
Nepi kana mangsa kolot, Purnamasari ngecagkeun kalungguhan, eureun tina kapamingpinan, kulantaran Mayangsagara can dewasa, pamarentahan dipasrahkeun ke 3 kokolot nu sarua pada geus kolot, Ki SARAGOSA< KI GANDANA,KI SANAYA. Nyi Putri PURNAMASARI pindah, ngisat diri bari tatapa ka Babakan leutik di desa KIHARA PAPAK hiji pasir nu dihandapna aya walungan CIBUHUNG ayeuna asup ka kacamatan , asup ka Desa CICAREUH kacamatan WARUNGKIARA. Saditinggalkeunana ku NYAI RATU PUUN PURNAMASARI Cidadap Palabuan Nyai Ratu, morosot ngalaman mundur teu rame kawas tiheula. Ku hasil babadamian jeung tinimbangan 3 kokolot nu ngawasa pamarentahan saheulaanan, Palabuan Cidadap dipindahkeun ka kalereun walungan CIMANDIRI, nya eta palabuan ratu ayeuna. Sanggeus Putri MAYANGSAGARA dianggap dewasa, pamarentahan dipasrahkeun ka manehna, kalawan gelar NYAI RATU KIDUL (Nyai RORO KIDUL). Sedengkeun ngaran CIDADAP PALABUAN NYAI RATU,sanggeus dipindahkeun,tur dipingpin ku NYAI RATU KIDUL, diganti ngaranna jadi PALABUAN NYAI RATU, teu make CIDADAP.
Dina kapamingpinan NYAI RATU KIDUL MAYANGSAGARA nu kawin ka RAHYANG BAGUS SANGGA LARAPAN, turunan bangsawan Pakuan Gunung Tambaga, kaayaan Palabuan Nyai Ratu rame deui, loba deui kapal-kapal Cina jeung Siem nu daratang balabuh, daragang. Wilayah Palabuan ge ngalegaan, ka kulonna nepi ka Tanjung Panto di Muarabinuangeun, kabuapten Lebak ayeuna, ka wetanna nepi ka Gebang KUNING wilayah kabupaten Garut ayeuna. Cenah ti PALABUAN NYAI RATU bakal ngelebet deui panji-panji, bandera karajaan PAJAJARAN nu warna HIDEUNG BODAS DISULAM KUJANG NGARENDENG JEUNG TANGKAL PAKU JAJAR. Nu dikelebetkeun deui ku turunan NYAI RATU PURNAMASARI, nnya eta NYAI RATU KIDUL MAYANGSAGARA. Malah PALABUAN NYAI RATU bakal NYADEUG jadi dayeuh / kota, nu bakal jadi pusat pamarentahan PAKUAN PAJAJARAN MANDIRI. Malah ngaranna bakal diganti, cenah jadi PALABUANRATU PAKUAN PAJAJARAN MANDIRI ( teu make kecap NYAI)-duka teuing. Nu sidik Pemda DT II Kab.Sukabumi taun 1998/1999 mindahkeun ibukota Kabupaten Sukabumi ka Palabuanratu.Jeung ngaran nu sohor RATU KIDUL, taya lian iwal ti PUTRI MAYANGSAGARA.
Catetan:
1. Walungan Cidadap ayeuna geus teu aya,jadi darat, pernahna di tengah2 antara jambatan Bagbagan, di kaler jeung Jambatan Cinyosok di kidul.Cinyusuna/mata air, kira2 100 meter deukeut jambatan Cinyosok.
2. Tina rentetan kajadian asal-usul Palabuan Ratu, aya sababaraha toponimi (ngaran asal-usul tempat,gunung,walungan jsb), Gunung Jayanti tina Jaya Antea, walungan Cidadap, sabab baheula di hulucaina aya tangkal dadap. Cimandiri, ikrar Putri Purnamasari nu haying mulangkeun kajayaan Pajajaran sacara mandiri.Nyamplung Dosol, tangkal nyamplung nu katembak pelor mariem Bajo, napel dina tangkalna, kawas bujal dosol. Babakan Lebu, urut kampong Cidadap nu diduruk Bajo, kari lebuna.Punclak kadongdong baheulana Punglak Kadongdong,Balerante, urut rante kapal Bajo. Karang Pamulang, baheula urut arwah Bagus Setra, nitah balik ka Rakean Kalang Sunda. Si Kontrol/Si Ronda. Lauk krepu sagede parahu,nepi ka taun 1960 masih keneh sok muncul, cenah arwah Jaya Antea jadi lauk raksasa.Wara Kalong/Muara Kalong,tempat ngalong,teu sare sapeupeuting, ngajaga kohkol ngabejaan mun Bajo daratang.Arca Sembah Jaya Tipati, cenah tarang Jaya Antea ambles kana bumi jadi arca.
Curug Rabul,urut rabul mararunculna Bajo nu rek nyerang Cidadap.
* ANIS JATISUNDA budayawan,sastrawan Sunda,mantan Kasi Kebudayaan Kanwil Dikbud Propinsi Jabar, mantan Penilik Kebudayaan Kecamatan Surade Jampang kulon Sukabumi, Kungsi jadi asisten peneliti Dr.Viviane Sukanda Tercier, khusus naskah-naskah Sunda kuno. Anis teureuh Bugis Makasar nu leuwih Sunda tibatan Sunda. Kisah ngungsina Purnamasari kungsi ditulis scara rinci ku Prof.Dr.Yus Rusyana, make judul NYINGKUR dimuat dina Buku SAWIDAK CARITA PONDOK(PT Mangle Panglipur, 1983).
* Asep Idjuddin, satrawan,budayawan,wartawan Sunda, alumnus Fasa-Unpad,pamingpin Umum majalah basa Sunda SALAKA online. Kungsi jadi peneliti pembantu di SUNDANOLOGI(Lembaga penelitian ,pengkajian & Pengembangan Budaya Sunda) taun 1983-1985 khusus naskah Sunda kuno.Dipingpin ku Prof.Dr.H.Eddy S.Ekadjati(suwargi). Salahsahiji tulisanana dimuat dina SAWIDAK CARITA PONDOK judulna Ngandidat.Nepi ka ayeuna masih keneh daek nyebarkeun SAJARAH SUNDA versi NAGARA KRTABHUMI, jeung AKSARA SUNDA RATU PAKUAN ngaliwatan radio Kenacana, sababaraha seminar, diskusi di sababaraha Paguron Luhur, natar guru2 SD/SMP di Garut.jeung ditulis dina Salaka online.
Monday, May 21, 2012
NYAI LORO KIDUL ( Riwayat Palabuhan Ratu )Menurut cerita Pantun Bogor,Palabuhan Ratu didirikan oleh Nyai Ratu Pu'un Purnama Sari.atau nyai Ratu Purnama Sari Putri Pertama Prabu Sedah Siliwang dari Istrnya yg ke tujuh, yang saat itu Prabu Sedah Nusia Mulya bertahta di Pakuan Pajajaran Tengah.Yang dimaksud Pajajaran tengah menurut Pantun Bogor,yaitu wIlayah antara Bogor Cianjur Sukabumi dan Plabuan Ratu daerah itu disebut Pajajaran Tengah.karena menurut cerita Pajajaran terdiri atas 5 bagian,akan tetapi bagian bagianya lainya biarlah kita tinggalkan yg penting Pajajaran tengah ini.Sebetulnya tidak ada niat Ratu Purnama Sari mendirikan Pelabuhan Ratu,ini hanya secara kebetulan saja.Ketika Pajajaran atau Bogor diserbu oleh tentara Sarosoan Banten yg bergabung Cirebon dan Demak, Pajajaran jatuh pada serangan yang ketiga kalinya,pada waktu itu Prabu Sedah dengan semua orang dari Pajajaran tengah mundur ke selatan.maksud nya hendak menyebrang ke Nusa Larang yg sekarang disebut Pulau Krismas,akan tetapi mereka terpencar,ada yang ikut dengan Prabu Sedah dan ada pula yang ikut dengan Rombongan Nyai Ratu Purnama Sari.Dan pada saat itu Prabu Sedah hanya sampai ke Leuweung Denuh ( Tegal Buleud ) sekarang Daerah Jampang,karena terhalang Badai besar.Diantaranya pada waktu itu sampai ke Daerah Palabuhan Ratu sekarang,yaitu Nyai Ratu Purnama Sari bersama Suaminya Raden Kumbang Bagus Setra yg belum lama merekamenikah,dan ikut pula seorang Puragabaya ( Pengawal ) yg bernama Rakean Kalang Sunda,seorang Pengawal yg sangat Sakti,menurut cerita dia murid Satu2nya Sabda Palon.Sebelumnya Ratu Purnama Sari pernah di pinang oleh salah satu Mantri Majeti Pajajaran yg bernama Jaya Antea,namun oleh Ratu Purnama Sari di tolak,ahirnya Jaya Antea meninggalkan Pajajaran.Rombongan Ratu purnama Sari dalam perjalanan ke Pengungsian berpapasan dengan Jaya Antea ahirnya timbulah perkelahian antara Kumbang Bagus Setra dengan Jaya Antea,dalam perkelahian ini Kumbang Bagus Setra terperosok ke jurang dan meninggal Dunia di Darah Bantar Gadung sebelum Plabuan Ratu.Jaya Antea terus mengejar Rombongan Ratu Purnama Sari yg saat itu Putri Purnama Sari dalam keadaan Hamil dari Raden Kumbang Bagus Setra,pengejaran ini sampai ke Daerah Bagbagan Sekarang.Tanpa di sangka dalam keadaan kesulitan,Nyai Putri yang sedang di kejar kejar Jaya Antea,tiba pula disana yaitu Rakean Kalang Sunda yg telah mendapat perintah dari Prabu Sedah bahwa Nyai Putri harus di selamatkan,dengan pendek kata rambut selembar darah satu tetes sangat menitipkan kepada Rakean Kalang Sunda.Terjadilah pertengkaran jaya antea dgn rakean kalang sunda, dan akhirnya terjadi perkelahian, jaya antea hrs mengakui kesaktian rakean kalang sunda, akhirnya dia dilemparkan ke laut, dan menurut cerita jaya antea ngahiyang di goa lalay (rawa kalong) menjadi bajul bodas (buaya putih) dan tempat perkelahian antara jaya antea dgn rakean kalang sunda dinamai skr gunung jayanti adanya di daerah bagbagan, mungkin diambil dr nama jaya antea. Akhirnya nyai ratu purnama sari menyeberang ke sebelah selatan cimandiri disertai rakean kalang sunda, disanalah ia membuat sebuah kampung yg disebut babakan cidadap. Babakan cidadap ini bukanlah yg skr kampung cidadap loji, daerah bagbagan pelabuhan ratu, atau bojong kopo, melainkan cidadap diantara cimandiri dgn bks sungai cinyocok atau skr kira2 kampung mariuk sampai ke babakan lebu pelabuhan ratu, skr sungai cidadap sdh menjadi daratan, penuh dengan rumah2 dan hulu sungai cidadap tidak jauh, kira2 sumber loa sekarang. Babakan sumber loa yg didirikan oleh nyai ratu putri purnama sari bersama rakean kalang sunda kemudian menjadi kampung besar, banyaj org2 berdatangan dr mana2. Dan akhirnya atas kesepakatan penduduk, palabuhan nyai ratu yg artinya tempat berlabuhnya ratu. Nyai ratu purnama sari diangkat menjadi kepala kampung atau pu'un (bhs sunda) dgn gelar nyai pu'un purnama sari, arti pu'un disini sama saja seperti di baduy, di kanekes yg artinya kepala suku dan kampung ini bertambah besar. Orang2 berdatangan dr mana2, maka disebut dr palabuhan nyai ratu, dan sekarang palabuhan ratu. Palabuhan nyai ratu bertambah ramai akhirnya menjadi sebuah bandar yg besar dan sering dikunjungi perahu layar asing khususnya cina. Seperti telah dikatakan diatas nyai pu'un purnama sari sdg mengandung dan setelah kampung itu selesai maka lahirlah seorang putri yg diberi nama nyai putri mayang sari pamulangan. Dan menurut cerita setelah ibu dan anak itu bertapa digunung winarum dan sampai ngahiyang dr tempat tapa nya yg skr sering di ziarahi yaitu karang hawu. Mereka diberi kuasa sm yg maha kuasa, ibunya nyai ratu purnama sari menjadi ratu laut kidul dgn sebutan ratu laut selatan atau ibu ratu. Setelah itu anaknya mayang sari diangkat menjadi ratu basisir kidul (pantai selatan dgn gelar ratu mayang sagara). Dan ibu dan anak ini diangkat alam menjadi 2 ratu (ratu loro) dgn sebutan umum nyai loro kidul (lain lg dgn roro), yg mempunyai kekuasaan dr timur pantai selatan sampai barat pantai selatan, itulah kekuasaan ratu mayang sagara sbg ratu pantai selatan. Lalu apa sebabnya palabuhan ratu skr bkn di cidadap, muara cimandiri? Sebab setelah kampung itu ramai kepemimpinan diserahkan kepada ketua yg dipercayainya, dan beliau pergi bersama anaknya mayang sari kesebuah tempat yg bernama kiara papak (skr karang papak 1 km dr karang hawu, jaraknya tdk jauh beda antara parang kusumo-parang tritis). Setelah pindah ke kiara papak, nyai ratu purnama sari bersama anaknya srg bertapa di gunung winarum, sblm gunung tersebut di bagi dua sama jalan,yg sekarang disebut PANGJARAHAN IBU RATU KIDUL Karang Hawu.Setelah ditinggal Pu'un Purnama Sari,Kampung yang ditinggalkan menjadi sepi maka oleh Kokolot Kampung di pindahkan ke dekat Palelangan sekarang Ikan sekarang,dan sekarang jadi kota Kabupaten Sukabumi.Sampai sekarang Palabuhan Ratu tetap Palabu,jadi maksudnya Pelabuhan Ratu itu asal sebutan Penduduk kampung Ci Dadap yg datang dari mana2 yaitu tempat berlabuhnya Nyai Ratu purnamaSari.Bila dihubungkan dengan tahun Masehi,Jatuhnya Pajajaran ( Pajajaran Runtag ) pada th 1579 Masehi,tidak akan jauh bedanya dengan waktu dalam cerita ini. Hanya kalau kita perhatikan jatuh nya Pajajaran pada Jaman BAHLA CAI SAGARA KUMPUL hal itu entah merupakan CANDRA SANGKALA contoh SURYA SANGKALA hanya yg jelas masa BAHLA CAI SAGARA NGUMPULSekian riwayat PALABUHAN RATU. Nyambung ke LEBAK CAWENE.
Di ceritakan oleh:KI NAGA WIRU Sesepuh Sunda LEBAK CAWENE.


text:
Nining Meida Kabaya Beureum Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Kabaya Beureum Mp3
Kabaya Beureum - Lagu Daerah Sunda Mp3
Dian Piesesha - Kabaya Beureum Mp3
Agunsa Cicin - Kabaya Beureum Mp3
Kabaya Beureumpop Sunda Mp3
Kabaya Beureum Naya Love Mp3
Kabaya Beureumpop Sunda Mp3
Nining Meidahariring Kuring Mp3
Nunung Nurmalasari-kabaya Bandung Mp3
Nining Meida - Peuyeum Bandung Mp3
Kabaya Beureum Mp3
Nining Meida - Karembong Kayas Mp3
Siti Aisah Rachman Ikko Kabaya Beureum Mp3
Nining Meida - Antara Bandung Ciawi Erwinalfarisiovicom Mp3
Nining Meida - Naha Enya Degung Kawih Mp3
Jalir Janjinining Meidamusik Sunda Lagu Sunda Lagu Pop Sunda Musik Pop Sunda Mp3
Nining Meida Panutan Mp3
Nining Meida - Sesah Hilapna Mp3
J O L Nining Meida - Lagu Sunda Jangga Music Chanel Mp3


text: 1Kira-kira dina jaman eta keneh, raja Herodes mimiti nyieun talajak keras ka sawatara anggota jamaah. 2Yakobus, lanceukna Yahya tea, ku anjeunna dipaehan ku pedang. 3Uninga yen talajakna kitu teh kapake ku urang Yahudi; kerewek deui bae, manehna teh nangkep Petrus, nya eta dina hari raya “Roti Teu Ragian.” 4Terus, Petrus teh dipanjarakeun sarta dijaga ku opat regu serdadu, sareguna opat-opat. Maksudna, sabada Paska Petrus teh arek dipariksa perkarana kalawan disaksian ku balarea. 5Jamaah ngan ukur bisa mangdo'akeun ka Allah, muga anjeunna ditangtayungan. 6Piisukaneun Herodes rek nyerenkeun Petrus, peutingna, anjeunna kulem teh dihapit ku dua serdadu sarta dirante dua beulitan. Jaba ti eta, aya serdadu sejenna deui anu ngajaraga panto. 7Ujug-ujug, Jleg, aya malaikat ngadeg deukeut Petrus; kamar jadi hibar ku cahayana. Petrus digeuingkeun, saurna, “Geuwat hudang!” Dadak sakala, rante lesot tina leungeun Petrus. 8“Buru pake jubah maneh, tuturkeun kami,” saurna deui. 9Petrus ngiclik nuturkeun malaikat ka luar bari asa samar; naha ieu teh malaikat enyaan atawa titingalan bae. 10Tempat jaga kahiji jeung kadua geus kaliwat, jol ka panto beusi, nya eta gapura anu losna ka kota. Eta panto, bray, muka ku maneh; bras aranjeunna ka luar, maraju nepi ka tungtung jalan; barang nepi ka dinya tuluy, les, malaikat ngaleungit. 11Barang emutanana geus jejeg, Petrus ngagerendeng, “Yakin atuh, mo salah deui, Gusti geus ngutus malaikat-Na ngaluputkeun aing tina genggeman raja Herodes jeung tina angkara murkana urang Yahudi.” 12Sanggeus mikir-mikir sakeudeung, anjeunna terus bae ka imah Maryam, indungna Yahya Markus. Kabeneran, di dinya, loba jelema karumpul keur ngadaro'a. 13Anjeunna keketrok, tuluy disampeurkeun ku hiji awewe ngaran Rode; anjenna teh, disaha-saha. 14Rode ujug-ujug tenget bae kana sorana; tapi bawaning ku atoh-atohna, manehna lain buru-buru muka panto, anggur ngadon hariweusweus heula ka anu araya di jero: Petrus cenah anu keketrok teh. 15Cek batur-baturna, “Boa ngalindur maneh mah!” Tapi manehna, keukeuh ngaenyakeun. Tuluy cek batur-baturna, “Malaikatna meureun eta mah!” 16Petrus haben bae keketrok. Barang panto dibukakeun, gok, maranehna ngajarenghok karaget. 17Petrus pepeta ngisarahan ulah recok, bari pok medarkeun lalakonna ditulung ku Gusti lolos ti pangbuian. “Pangbejakeun bae ka Yakobus, kitu deui ka dulur-dulur sejenna,” saurna bari terus ka luar deui muru tempat sejen. 18Isukna, serdadu-serdadu jaga, raribut silih tanyakeun Petrus; 19raja Herodes gancang marentahkeun supaya Petrus diteangan, tapi weleh teu kapanggih. Ari serdadu-serdadu jaga sanggeus dipariksa, tuluy bae maranehna, kabehanana, diparaehan. Beres eta, sang raja ngantunkeun Yudea, angkat ka Kesarea sarta linggih di dinya. 20Hiji mangsa, raja Herodes bendu pisan ka urang Tirus jeung Sidon. Sanggeus samupakat, urang Tirus jeung Sidon teh ngadareuheusan ka anjeunna. Eta teh sanggeus maranehna hasil ngawujukan salah saurang pagawe karaton anu ngaran Blastus, nepi ka biluk daek ngadeudeul mangmentakeun pangampura raja. Ari sababna mah, bahan pangan Tirus jeung Sidon teh, kacida gumantungna ka wilayah cangkingan eta raja. 21Dina hiji waktu anu geus ditetepkeun, Herodes dangdan, nya eta make anggoan karajaan; tuluy manehna linggih dina singgasana sarta ngagalantang ka rayatna. 22Rayatna nempas ku surak, majar teh, “Ieu mah gentra ilahi, lain sora manusa!” 23Sapada harita keneh, sang raja digebug ku malaikat Pangeran lantaran kacida teu hormatna ka Allah. Anjeunna keuna ku panyakit, salirana beak dihakanan ku bilatung nepi ka pupusna. 24Ari pangandika Gusti beuki sumebar bae, kawentar ka jalma rea. 25Barnabas jeung Saulus marulang deui, — ti Antioki ka Yerusalem — sanggeus tugas-tugasna beres, bari mawa Yahya anu sok katelah oge Markus.


text:
Detty Kurnia Album Lagu Pop Sunda Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Detty Kurnia - Milih Saha Mp3
Bonganna Detty Kurnia Lagu Pop Sunda - Musik Pop Sunda Lagu Sunda Musik Sunda Mp3
Dimana - Detty Kurnia Lagu Pop Sunda Mp3
Pop Sunda - Detty Kurnia - Mawar Bodas - Kapalaycom Mp3
123 Detty Kurnia Lagu Pop Sunda - Musik Pop Sunda Lagu Sunda Musik Sunda Mp3
Cimata Kembangdetty Kurnia Lagu Pop Sunda - Musik Pop Sunda Lagu Sunda Musik Sunda Mp3
Detty Kurnia - Duriat Pegat Mp3
Tapak Tapak Cinta Detty Kurnia Lagu Pop Sunda - Musik Pop Sunda Lagu Sunda Musik Sunda Mp3
Pop Sunda - Best Of Almarhumah Detty Kurnia - Ulah Alim Mp3
Si Kasep Detty Kurnia Lagu Pop Sunda - Musik Pop Sunda Lagu Sunda Musik Sunda Mp3
Sorot Soca Detty Kurnia Lagu Pop Sunda - Musik Pop Sunda Lagu Sunda Musik Sunda Mp3
Pop Sunda - Detty Kurnia - Bray Mp3
Pop Sunda - Detty Kurnia - Kembang Lamunan Best Audio Mp3
Detty Kurnia - Talak Tilu Mp3
Detty Kurnia - Percaya Mp3
Detty Kurnia - Naha Enya Mp3
Detty Kurnia - Cipinang Mp3
Detty Kurnia - Kembang Lamunan Mp3
Detty Kurnia - Mawar Bodas Mp3


text:
KAKAWIHAN
KAKAWIHAN
Kakawihan asal kecapna tina kawih, hartina lagu. Ieusastra téh kaasup sastra buhun, gelarna dina sastra Sunda mangrupa sastra sampakan. Tapi najan kitu, kakawihan téh lain bogana urang Sunda waé, unggal sélér bangsa ogé ngabogaan kabinangkitan kakawihan séwang-séwangan.
Kakawihan téh kaasup sastra lisan. Ngeunaan sumebarna tatalépa sacara turun tumurun di lingkungan masarakat. Kusabab kitu, kakawihan mindeng disebut sastra balaréa, ku sabab geus milik sakumna masarakat.
Kakawihan mangrupa bagian tina folklore, ku kituna sabagian tina ciri-ciri folklore dipimilik oge ku kakawihan, di antarana:
a. Sumebar jeung diwariskeun sacara lisan;
b. Sifatna tradisional, nyebarna angger di antara kelompok tertentu;
c. Aya varian jeung versi, kajadian poho jeung interpolasi sok nimbulkeun bedana teks. Ku kituna sakapeung teksna sok beda, wirahmana sarua. Atawa wirahmana sarua, teksna nu beda;
d. Umumna anonym;
e. Miboga rumus jeung pola;
f. Polos jeung lugu, sakapeung jiga kasar jeung spontan (Danajaya, 1984).
Klasifikasi kakawihan
Kakawihan bisa diklasifikasikeun dumasar fungsina, basana, waktu ngawihkeuna, oge eusina.
Dumasar fungsi, kakawihan pikeun kaulinan, pikeun sumanget digawe, pikeun mepende, oge pikeun protes social.
1. Kakawihan pikeun kaulinan:
Kakawihan nu dipake dina ngamimitian kaulinan di antarana: Cing Ciripit, dal del Dol, jeung Hompimpah.
Kakawihan sapanjang kaulinan: Aanyaman, Ambil-ambilan, Ayang-ayang Gung, Babagongan, Cingcangkeling, Eundeuk-eundeukan, jst.
2. Kakawihan pikeun numuwuhkeun sumanget digawe diantarana: Mars Siliwnagi, Ngawuluku, jeung Ngagebahan Manuk.
3. Kakawihan pikeun mepende, di antarana Nelengnengkung, Pat Lapat, jst.
4. Kakawihan pikeun protes social, mangrupa gambaran protes kana hiji kaayaan dina mangsa eta kakawihan dijieun, misalna: Ayang-ayang Gung, Bolu Bugem, Dengkleung Dengdek, Prangpring, Tongtolang Nangka, Hatiku Jang Wawan, jeung Eundeuk-eundeukan Lagoni.
Dumasar basana, aya nu eusina sagemblengna ngagunakeun basa Sunda jeung aya anu campur jeung basa sejen. Misalna: Punten Mangga, pupujian, Si Jendil Adil, Slep Dur, jeung Ula Elo Kembang.
Dumasar waktu, aya anu tadina sok dikawihkeun beurang atawa peuting oge aya anu beurang jeung peuting. Contona: Kalongking jeuung Bulan Tok.
Dumasar wangun, teksna aya anu dialog jeung aya anu monolog.
1. Kakawihan wangun dialog di antarana: Ambil-ambilan, Baju Beureum, Bolu Bugem, Cir Kupek, Gobang Kalima Gobang, Tongtolang Nangka, Eundeuk-eundeukan Lagoni, jeung Wek—wek Dor.
2. Kakawihan wangun monolog di antarana: Aanyaman, Ayang-ayang Gung, babagongan, Cingcangkeling, Cing Ciripit, Gobang gocir, jst.
Dumasar eusi, kakawihan loba nu ngagambarkeun kaayaan masarakat Sunda dina jamanna, magsa kakawihan diciptakeun. Eusi kakawihan loba nu ngagambarkeun kahirupan masarakat Sunda dina mangsa kakawihan diciptakeun. Wibisana spk (2000:387-396). Contona: Jung Jae, Ayang-ayang Gung, jst.
Papasingan kakawihan
Nilik kana wanguna, kakawihan barudak the sok dipasing-pasing jadi sababaraha golongan. Di antarana:
a. Wangun paparikan
Kakawihan wangun paparikan nya eta wanguna saperti paparikan, aya cangkang jeung eusi. Bedana, unggal padalisana teu matok 8 engang, anu penting asal sasora.
Conto:
TAT TIT TUT
Tat tit tut daun kaliki
Saha nu hitut budak lalaki
Tat tit tut daun kanyere
Saha nu hitut budak awewe
b. Kakawihan laras wekas
Kakawihan laras wekas nya eta kakawihan anu murwakanti engang tungtung, boh dina kecap-kecap dina saungkara boh dina kecap-kecap dina antar padalisan.
Conto:
EUNDEUK-EUNDEUKAN
Eundeuk-eundeukan lagoni
Meunang peucang sahiji
Leupas deui ku nini
beunang deui ku aki
c. Kakawihan margaluyu
Kakawihan margaluyu nya eta kakawihan anu kecap atawa engang dina tungtung padalisan, dibalikan deui dina awal padalisan, dibalikeun deui dina awal padalisan sapandeurieunana.
Conto:
AYANG-AYANG GUNG
Ayang-ayang gung
Gung goongna rame
Menak ki mas Tanu
Nu jadi wadana
Naha maneh kitu
Tukang olo-olo
Loba anu giru
Rukat jeung kompani
Niat jadi pangkat
Katos kagorengan
Ngantos kanjeng dalem
Lempa-lempi lempong
Ngadu pipi jeung nu ompong
d. Kakawihan mondoan kawit
Kakawihan mondoan kawit nya eta kakawihan anu malikan (mindo) kecap anu sarua dina awal padalisana.
Conto:
PUNTEN MANGGA
Punten… mangga
Ari ga, gatot kaca
Ari ca, cau ambon
Ari bon, bonteng asak
Ari sak, sakit perut
Ari rut, rujak asem
Ari sem, sempal sempil
Ari pil, pilm rame
Ari me, meja makan
Ari kan, kantong kosong
Ari song, song-song lampu
Ari pu, pulau bali
Ari pu, puak paok
Ari wok, wok berewok
sumber: http://astriecollections.blogspot.com/2009/10/kakawihan.html
CONTO kakawihan sejenna tiasa didownload dina link ieu di handap
Belum ada komentar.
Tinggalkan Balasan
-
Arsip
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
- September 2012 (2)
- Agustus 2012 (1)
- Juni 2012 (3)
- April 2012 (3)
-
Kategori
-
RSSEntries RSS
Comments RSS


text:
Kanker Beuheung Rahim
Kanker Beuheung Rahim atawa Kanker Serviks mangrupa jenis kanker anu panglobana kapanggih dina awéwé di Indonésia (diantara jenis kanker séjénna) sarta loba ngabalukarkeun pati alatan telat kapnggihna jeing diubaranana.[1] Human papillomavirus (HPV) mangrupa panyabab paling umum dina kanker sérviks.[2] Ayana HPV dina ampir kabéh kanker serviks ngagambarkeun sacara teu langsung wawakil pangluhurna di sakumna dunya anu dilaporkeun jadi panyabab utama tina kanker manusa.[3]
Daptar eusi
Jenis Serviks[édit | sunting sumber]
Dina serviks aya 2 jenis sél nyaéta sél skuamos sarta glandular atawa sél endoserviks.[1] Dina kanker serviks, sél-sél boga léngkah sacara teu normal terus ngagedéanr sarta nyieun bénjolan atawa [[tumor].[1] Biasana sél-sél gangas kasebut asalna ti squamo columnar juntion.[1] Panyabab panglobana ti kanker beuheung rahim nyaéta 99 % ti HPV (human papilloma virus) anu disebarkeun liwat laku-lampah séks anu teu bener.[1]
Tanda-tanda Kanker Beuheung Rahim[édit | sunting sumber]
Kanker beuheung pianakan dina stadium mimiti teu némbongkeun tanda-tanda anu has, komo bisa tampa aya tanda.[1] Dina stadium nu saterusna mindeng méré tanda-tanda: pendarahan post coitus, keputihan abnormal, perdarahan sanggeus haid eureun (menopause) sarta kaluar cairan teu normal (kakonéng-konéngan, bau sarta kacampur getih).[1]
Faktor[édit | sunting sumber]
Nepi ka ayeuna panyabab pasti kanker beuheung rahim ieu can dipikanyaho sacara pasti.[1] Tapi, panyabab pikeun anu kakeunaan kanker beuheung rahim nyaéta: hubungan séksual dina umur nu ngora sarta mindeng ganti-ganti pasangan; mindeng ngalaman inféksi kelamin; ngalahirkeun loba anak; kabiasaan ngudud.[1]
Pencegahan Kanker Beuheung Rahim[édit | sunting sumber]
Pikeun ngurangan kanker serviks diperlukeun usaha pencegahan-pencegahan saperti:
- Pencegahan primér, nyaéta usaha pikeun ngurangan atawa ngaleungitkeun kontak kalayan karsinogen pikeun nyegah inisiasi sarta promosi dina prosés karsinogen.
- Pencegahan sekunder, kaasup skrining sarta detéksi dini pikeun manggihan perkara-perkara dini ku kituna kamungkinan pangubarab bisa dironjatkeun.
- Pencegahan tertier, mangrupa pengobatan pikeun nyegah komplikasi klinik sarta pati mimiti. Salah sahiji cara deteksi dini kanker beuheung rahim nyaéta ku cara pamariksaan Pap Smear.


text: 1“Poma, maraneh ulah ngalampahkeun amal ibadah teh ngan ngarah katangar ku batur bae. Sabab lamun kitu mah, maraneh moal meunang ganjaran ti Rama nu di sawarga. 2Saupama maraneh rek mere sidekah, ulah sok make diuar-uar ngarah katangar, jiga jelema-jelema nu munapek tea; da maranehna sok karitu di tempat-tempat pangibadahan atawa di jalan-jalan teh: Ngarah kapuji ku batur. Ceuk Kami mah, nu kitu teh, geus narima ganjaranana. 3Jadi, upama mere sidekah teh poma ulah aya anu nganyahoankeun, indung suku oge ulah dibejaan. 4Sabisa-bisa sing rikip, ulah aya nu nganyahoankeun; karana Rama anu di Sawarga mah langkung uninga kana pagawean maraneh, sanajan ririkipan oge. Nu kitu, tangtu meunang ganjaran.” 5“Jeung ari sembahyang teh, ulah sok jiga jelema munapek. Ari nu karitu mah, sembahyangna teh ngarah katangar, boh di tempat-tempat pangibadahan, boh dina pengkolan-pengkolan jalan gede. Tah nu karitu teh, geus pada narima ganjaranana. 6Maraneh mah, ari sembahyang teh kudu di kamar: Pantona dipeundeutan sing rekep, tujukeun paneda ka Rama nu di Sawarga. Rama nu Maha uninga kana kalakuan maraneh anu rikip, pasti ngaganjarna. 7Sembahyangna henteu kudu loba catur, kawas nu maruja ka brahala. Maranehna boga sangkaan yen sakur nu panjang doana bakal dikabul ku Pangeran. 8Omat, maraneh mah ulah kitu; Allah, Rama urang mah, langkung uninga kana pangabutuh maraneh samemeh diunjukkeun oge. 9Ku sabab eta, sembahyang teh kudu kieu: Nun Ama, nu linggih di sawarga; Jenengan Ama mugi disucikeun. 10Karajaan Ama mugi rawuh, Pangersa Ama mugi laksana di dunya, sapertos di sawarga. 11Mugi abdi dinten ieu dipasihan rejeki anu picekapeun. 12Sareng mugi ngahapunten kalelepatan abdi, rehing abdi oge parantos ngahapunten ka nu gaduh kalelepatan ka abdi. 13Mugi abdi ulah tinemu sareng cocobi, sawangsulna, mugi disalametkeun ti nu jahat. (Wirehing nya Ama anu kagungan Karajaan, sareng kakawasaan sarawuh Kamulyaan salalanggengna. Amin.) 14Upama maraneh ngahampura kasalahan batur, Rama maraneh di Sawarga tangtu ngahapunten dosa-dosa maraneh. 15Sabalikna, lamun maraneh henteu ngahampura kana kasalahan batur, maraneh oge moal dihampura ku Rama maraneh.” 16“Maraneh ge, ari keur puasa, paroman teh ulah mesum kawas jelema nu munapek nu nembongkeun semu ngarah katangar yen keur puasa. Ceuk Kami, saenyana, nu puasa sarupa kitu mah mo aya ganjaranana. 17Tapi maraneh mah, lamun puasa teh anggur sing laluis jeung kudu sibeungeut; 18supaya ulah kaciri ku batur, yen maraneh keur puasa; tapi ngan ku Rama bae, kauningana teh. Rama maraneh, anu waspaos ka nu baruni, tinangtu baris ngaganjar.” 19“Maraneh ulah numpuk-numpuk kakayaan dunyawiah sabab sok dihakan ngenget jeung ruksak ku taihiang atawa dibongkar, dipaling bangsat. 20Kudu ngumpulkeun teh, kakayaan pibekeleun maraneh di sawarga; nu moal aya ngenget, moal taihiangan, jeung moal aya nu ngabongkar. 21Sabab di mana ayana kakayaan maneh, nya di dinya nyantelna hate maneh. 22Panon teh damarna diri. Lamun panon bengras, awak sakujur ge milu caang. 23Tapi lamun panon maneh ruksak, sakujur awak oge kabawa poek. Jadi, lamun caang nu aya di jero diri maraneh leungit; nu geus poek teh, atuh beuki poek bae. 24Moal aya nu bisa ngawula ka dua dunungan. Tangtuna oge nu hiji dipikageuleuh, nu hiji deui dipikadeudeuh atawa satia ka nu sahiji, tambelar ka nu sejenna. Maraneh moal bisa ngawula ka Pangeran ongkoh ka Mamon (kakayaan) ongkoh.” 25“Kitu nu matak Kami ngingetan: Ulah rek salempang ku hirup, boh ku sandang, boh ku pangan. Kapan hirup teh leuwih utama batan dahareun sarta badan oge leuwih penting batan papakean. 26Tengetkeun geura manuk di awang-awang: Tara teuing tebar, tara teuing dibuat, jeung tara teuing boga simpenan pare di leuit, geuning ku Rama di Sawarga teu weleh dicukupan. Atuh komo maraneh mah, anu leuwih ti batan manuk. 27Cik, naha aya di antara maraneh nu bisa numbu umur, sanajan ngan sajeungkal ku lantaran ngarasa salempang? 28Jeung naha make salempang ku pakeeun? Tengetan kembang bakung di tegalan: Tara teuing baranggawe, tara teuing narinun. 29Terus terang bae, sanajan Raja Sulaeman anu kawentar kabeungharanana tea, ari kaendahan panganggona mah, moal ngabanding kana kaalusanana eta kembang. 30Jukut anu poe ieu ngemploh, isukna dibabad, tuluy diduruk; geuning, ku Pangeran didangdanan sakitu alusna; komo maraneh, piraku teuing ku Mantenna henteu disandangan! Naha maraneh teh nepi ka kurang percaya? 31Ku sabab eta, maraneh ulah salempang sarta humandeuar, ‘Ti mana meunang dahareun, ti mana meunang inumeun, kumaha make?’ 32Anu karitu mah, lumrahna teh, disiar ku nu henteu palercaya ka Allah. Maraneh mah ulah sabab Rama nu di Sawarga langkung tingali kana sagala pangabutuh maraneh. 33Pentingkeun heula anu tumali jeung Karajaan Allah sarta kaadilanana nu sampurna; sabab sakabeh pangabutuh maraneh, ku Mantenna pasti dicukupan. 34Ku sabab eta, henteu kudu salempang ku poe isuk: Poe isuk mah ngabogaan pangabutuhna sorangan! Kasusah sapopoe oge geus cukup!”


text:
Rokét cai
Rokét cai nya éta salah sahiji jinis rokét anu maké cai pikeun bahan bakarna.[1] Barang anu dipaké ilaharna urut botol plastik.[1] Cai dipaksa ka luar ku hawa altan aya tekenan, biasana hawa anu Air dipaksa keluar oleh udara geus dikompresi.[1] Istilah "aquajet" geus dipikwanoh di Éropa, namung leuwih kasohor ngarana rokét cai jeung di sawatara daérah aya nu nyebut rokét botol.[1] Mesin rokét cai anu ilaharna dipaké pikeun ngarorong modél rokét, tapi aya ogé dipaké modél parahu, jeung mobil. [1]
Cara Nyieun Roket cir[édit | sunting sumber]
Bahan :
Alat :
Cara Nyieuna: Mimitina bolongan pot di belah tengahna, bolongan wadah negatif film dibagiah tengahna.[2] Tuluy asupkeun klep atawa dop kana wadah negatif film ti jero bari di lém bakar.[2] Sanggeu kitu asupkeun kan pot.[2] Konci ku ring anu geus disadiakeun.[2] Sanggeus kitu mah siap di luncurkeun. Peluncuran rokét bakal otomatis nalika aya tekenan hawa anu geus maksimum. [2]


text:
Multiplexing
Multiplexing nyaéta hiji téknik dina telekomunikasi dimana sababaraha sinyal informasi digabungkeun jadi hiji sinyal sanyawa (composite signal) pikeun dikirimkeun ngaliwatan hiji kanal. Pikeun ngirimkeun sinyal-sinyal kasebut dina kanal nu sarua, sinyal-sinyal kasebut kudu dipisahkeun jarakna sahingga maranehna henteu silih ganggu (interférensi), sahingga sinyal kompositna dina tungtung panarima (receiver) bisa dipisah-pisahkeun deui jadi sinyal-sinyal asalna.
Aya dua téknik multiplexing dasar, nyaéta frequency-division multiplexing (FDM) jeung time-division multiplexing (TDM). Dina FDM sinyal dipisahkeun jarak frékuénsina, sedengkeun dina TDM sinyal dipisahkeun jarak (selang) waktuna.
Tempo ogé[édit | sunting sumber]
Rujukan[édit | sunting sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993


text:
Lokatmala
Lokatmala (Artemisia vulgaris) nyaéta tutuwuhan ti genus Artemisia, nu asalna pituin Éropa, Asia, jeung Afrika kalér, tapi kiwari malah geus ngagalaksak di Amérika Kalér. Biasana tumuwuh di taneuh nu euyeub nitrogén, kayaning di lahan-lahan nganggur jeung sisi-sisi jalan.
Lokatmala téh tutuwuhan terna taunan nu jangkungna ka 1-2 m (kadang 2,5 m). Daunna panjang (5-20 cm), héjo kolot, rada méncos, bagian handapna buluan bodas. Kembangna nu laleutik (panjang 5 mm) bijil bulan Juli nepi ka Séptémber, sok diseuseup ku sababaraha spésiés Lepidoptera (kukupu).
Daptar eusi
Mangpaat[édit | sunting sumber]
Lokatmala ngandung tujona anu toksik, ku kituna kudu disingkahan utamana ku wanoja nu keur kakandungan. Kusabab ngandung racun, kiwari lokatmala tara dituang, najan sacara tradisional sok dipaké pikeun natambaan kasakit.
Katuangan[édit | sunting sumber]
Daun jeung kuncup kembang lokatmala sok dipaké ngabungbuan gajih, daging, jeung lauk. Di Jérman, katelahna Beifuß, lokatmala sok dipaké ngabungbuan daging soang, utamana beuleum soang dina idangan natalan.
Di Koréa jeung Jepang, lokatmala dipaké pikeun ngahéjoan kuéh ketan/sangu dina rupa-rupa kariaan sarta ngabungbuan angeun. Gunana pikeun natambaan kasakit gumantung di mana tumuwuhna.
Alérgén[édit | sunting sumber]
Serbuksari kembang lokatmala bisa ngabalukarkeun asma jeung rhinitis alérgik (Ing. hay fever), utamana di Éropa Kalér, Amérika Kalér, jeung sabagian Asia[1][2]. Serbuksari lokatmala paling jauh hiber nepi ka kira 100 m[3], lolobana hiber jam 9-11-an. Masarakat di Finlandia biasa nyegah ieu alérgi ku cara ngabaseuhan tangkalna[4], sahingga sumebarna teu pati jauh[5]].
Ubar[édit | sunting sumber]
Tangkal lokatmala ngandung minyak éter (kayaning sinéola jeung tujona), flavonoid, terpéna, jeung turunan/derivat kumarin. Dina Sanskrit, ieu tutuwuhan katelah nagadamni, dipaké dina Ayurwéda pikeun natambaan gangguan ati[6]. Di Indonésia, urang Sunda, maké daun lokatmala pikeun meresihan getih wanoja nu tas ngajuru atawa anggeus kareseban[7].
Rujukan[édit | sunting sumber]
- Artemisia vulgaris. Wikipédia basa Inggris. Disalin 15 Oktober 2008.
- ↑ [1]
- ↑ [2]
- ↑ [3]
- ↑ [4]
- ↑ [http://www.allergia.com/index.phtml?s=849
- ↑ Ramawat, K. G., Ed. (2004). Biotechnology of Medicinal Plants: Vitalizer and Therapeutic Enfield, New Hampshire: Science Publishers, Inc. 5.
- ↑ Rosita, S.M.D., Otih Rostiana, E.R. Pribadi & Hernani. (2007). Penggalian iptek etnomedisin di Gunung Gede Pangrango. Bul. Littro. XVIII (1): 13-28.
Tumbu kaluar[édit | sunting sumber]
- Erowid's Mugwort Vault
- Plants for a Future: Artemisia vulgaris
- Mugwort in Culpeper's 'The complete herbal'
- Mugwort in Mrs Grieve's 'A modern herbal'
- Mugwort at Liber Herbarum II


text:
*Kitab Sanghyang Siksa Kandang Karesian*
Ini pakeun urang ngretakeun bumi lamba : caang jalan panjang tajur, paka pridana, linyih pipir, caang buruan. Anggeus ma imah kaeusi, leuit kaeusi, paranje kaeusi,
huma kaomean, sadapan karaksa, palana ta hurip, sowe waras, nyewana sama wong sarat. Sangkilang di lamba, trena taru lata galuma, hejo lembok tumuwuh sarba
pala wohwohan, dadi na hujan, landing tahun, tumuwuh daek, ma hurip na ujung reya. Inya eta sanghyang sasana kreta di lamba ngaranna.
Ini sanghyang dasa kreta nu dipajarkeun kalangkang sanghyang dasa sila, ya maya-maya sanghyang dasa marga ta, ka retyaksaan na dasa indriya. Ini byakta : ceuli
ulang barang denge mo sieup didenge kenana dora bancana, sangkan urang nemu mala na lunas papa naraka; hengan lamun kapahayu ma sinenggu utama di
pangreungeu.
Mata ulah barang deuleu mo ma sieup
dideuleu kenana dora bancana, sangkan urang nemu mala na lunas papa naraka;
hengan lamun kapahayu ma sinenguh utama ning deuleu.
Kulit ulah dipake gulang-gasehan, ku panas ku tiris, kenana dora bancana, sangkan nemu mala na lunas papa naraka; hengan lamunna kapahayu ma sinengguh utama
bijilna ti kulit.
Letah ulah salah nu dirasakeun kenana dora bancana, sangkan urang nemu mala na lunas papa naraka; hengan lamunna kapahayu ma sinengguh utama bijilna ti letah.
Irung ulah salah ambeu kenana dora bancana, sangkan urang nemu mala na lunas papa naraka; hengan lamun kapahayu ma sinengguh utama bijilna ti irung.
Sungut ulah barang carek kenana dora bancana na luna papa naraka; hengan lamun kapahayu ma sinengguh utama bijilnya ti leungeun.
Suku ulah barang tincak keuna dora bancana na lunas papa naraka; hengan lamunna kapahayu ma sinengguh utama bijilna ti suku.
Payu ulah dipake keter keter kenana dora bancana
na lunas papa naraka; hengan lamunna kapahayu ma sinegguh utama bijilnya ti
payu.
Baga purusa ulah di pake kancoleh kenana dora bancana na lunas papa naraka; hengan lamunna kapahayu ma sinengguh utama bijilna ti baga lawan purusa.
Ya ta sinanuh dasa kreta ngaranna. Anggeus kapahayu ma dora sapuluh rampes twahna urang reya. Ma ngun twah sang dewa ratu.
Nihan sinangguh dasa prebakti ngaranna. Anak bakti di bapa, ewe bakti di laki, hulun bakti di pacandaan, sisya bakti di guru, wang tani bakti di wado, wado bakti di
mangkubumi, mangkubumi bakti di ratu, ratu bakti di dewata, dewata bakti di hyang. Ya ta sinangguh dasa prebakti ngaranna.
Kitu keh urang janma ini. Lamun dek nyaho di puhun suka lawan enak ma ingetkeun saur sang darma pitutur. Ini silokana :
* Talaga carita hangsa
* Gajendra carita banem
* Matsyanem carita sagerem
* Puspanem carita bangbareng
Kalinganya, kitu ja rang dek ceta, ulah salah geusan nanya. Lamun haying nyaho di taman herang, talaga banyu atis ma, hangsa Tanya
Sanghyang Siksakandang Karesian
inilah yang akan diajarkan oleh sang budiman bagi mereka yang
mencari kebahagiaan. Ada (ajaran) yang bernama sanghiyang siksakandang karesian
untuk kewaspadaan semua orang. Inilah ujar sang budiman
memaparkan sanghiyang siksakandang karesian.


text:
GERAKAN PRAMUKA GUGUS DEPAN KI HAJAR DEWANTARA/DEWI SARTIKA SD NAGARI PONDOK PETIR 01 KWARTIR RANTING SAWANGAN
Lampiran: 1 (Hiji) Berkas
Perihal: Surat Idin Kolot
Ka, Anu Dipihormat:
Kolot/Wali Murid
SDN 01 PONDOK PETIR
di tempat
Salam Pramuka!!!
Sahubungan kalayan program gawé Gerakan Pramuka Gugus Hareup Ki Hajar Dewantara/Dewi Sartika. Kami salaku Pembina barisngayakeun kagiatan Perkemahan Saptu - Minggu (Persami), anu dilaksanakeun dina:
Poé: Saptu - Minggu
Tanggal: 21-22 Januari 2012
Tempat: SD NAGARI 01 PONDOK PETIR
Peserta: Kelas IV, V, VI
Waragad: Rp.20.000,-/Peserta
(Konsumsi peuting & isuk-isuk+Hadiah Hiburan)
Kitu surat idin ieu kami sampaikan muga Bapa/ibu bisa ngidinan Putra/i na pikeun nuturkeun kagiatan kasebut.


text:
Tarawangsa
Daptar eusi
Sajarah[édit | sunting sumber]
Tarawangsa nya éta waditra anu ayana leuwih kolot ti rebab, alat kését anu séjén.Naskah kuno Sewaka Darma yén ti awal abad ka-18 nyebutkeun ngaran tarawangsa téh sabagé waditra.Rebab aya di tatar Jawa sanggeus jaman Islam sakitar abad ka-15-16,[1] mangrupakeun pangaruh tina alat kését bangsaArab anu dibawa ku nu nyebarkeun Islam ti tatar Arab jeung India.[2] Sanggeus ayana rebab, tarawangsa biasana sok disebut rebab jangkung, sabab ukuran tarawangsa umumna leuwih jangkung tibatan rebab. Salian ti éta ogé pakakas kését ieu mangrupa pangaruh ti cina.[3].
Pintonan[édit | sunting sumber]
Salaku waditra anu di kését, tangtuna waé tarawangsa dipaénkeuna ku cara dikését. tapi anu dikésétna ngan hiji nya éta senar anu katuhu, sedengkeun anu kiwa mah dipetik ku curuk anu kiwa. tarawangsa ogé sok dibarengan ku jentréng nya éta saperti kacapi.
Kasenian tarawangsa téh mangrupa kasenian ti Jawa Barat, nya éta di daérah Rancakalong (Sumedang), Cibalong, Cipatujah (Tasikmalaya), Banjaran (Bandung), jeung Kanékés (Banten Kulon). Dina kasenian tarawangsa Cibalong, Cipatujah mah sok dibarengan ku calung rénténg, suling, jeung kawih.
Tarawangsa dipaékeunnana dina laras pélog, disaluyukeun jeung jentréng anu geus di sistim laras pélog, tarawangsa di rancakalong miboga dua kelompok kawih nya éta kawih anu poko jeung kawih anu pilihan atawa kawih tambahan, anu kabéhanana laras pélog. Kawih pokona saperti Pangemat, Pangapungan, Pamapag, Panganginan, Panimang, Lalayaan, Bangbalikan. Ka tujuh kawih ieu mangrupakeun kawih poko, sabab anu mimiti diciptakeun jeung biasana sacara sakral pikeun ngondang Dewi Sri. Sedengkeun kawih pilihan atawa tambahan mah saperti, Saur, mataraman, Iring-iringan (tonggérét), Jemplang, Limbangan, Bangun, Karatonan, Degung, Sirnagalih, Buncis, Pangairan, Déngdo, Angin-angin, Reundeu, Pagelaran, Ayun Ambing, Reundeuh Reundang, Kembang gadung, Ondé, Legon (Koromongan), jeung Panglima.
Kawih-kawih tarawangsa di Rancakalong tangtuna waé leuwih loba tibatan kawih-kawih tarawangsa di Cibalong jeung Banjaran. Kawih-kawih tarawangsa nu di Cibalong diantarana nya éta Salancar, Ayun, Cipinangan, Mulang, Manuk Héjo, Kang Kiai, Aleuy,jeung Pangungsi. Sedengkeun kawih-kawih tarawangsa di Banjaran diantarana nya éta Pangrajah, Panimbang, bajing Luncat, Pangapungan, Bojong Kaso, jeung Cukleuk.
Alat atawa pakakas poko tina kasenian tarawangsa nya éta tarawangsa jeung jentréng. Numutkeun sistim klasipikasi Curt Sanchs jeung Hornbostel, tarawangsa diklasipikasikeun sabagé Chordophone, sub klasipikasi neck-lute, jeung jentréng ogé diklasipikasikeun kana Chordophone, sub klasipikasi zither. Sedengkeun nurutkeun cara maénkeunana tarawangsa diklasipikasikeun alat kését jeung jentreng diklasipikasikeun kana alat anu di petik. tarawangsa di jieun tina kai jéngkol, dadap, jeung muncang. Dina énsambel tarawangsa pungsina pikeun mélodi (maénkeun kawih), sedengkeun jentréng pikeun pangiring atawa anu mirig tarawangsa.
Pungsina[édit | sunting sumber]
tarawangsa miboga pungsi nya éta pikeun upacara anu patalina kana paré, misalna dina upacara ngalaksa, pungsina pikeun ngungkapkeun rasa sukur ka Gusti pikeun hasil panén. Dina pagelaranana ngalibetkeun anu igel nya éta lalaki jeung awéwé. anu igel dimimitian ku lalaki anu igel saehu/saman, disusul ku awéwéna. pancéna pikeun ngalungsurkeun Dewi Sri jeung karuhun. Saterusna anu nyakséni pagelaran ogé biasana sok milu igel. Igel dina tarawangsa teu kaiket aturan-aturan poko, iwal anu nari saehu miboga simbol-simbol panghormatan pikeun Dewi Sri. Igel dina tarawangsa teu ngan saukur igel pisik tapi igel anu aya pakuat-pakaitna jeung métapisik saluyu kana kapercayaan anu igel. Jadi teu anéh upama anu igel tarawangsa sok teu sadar (trance).
Catetan[édit | sunting sumber]
Sumber rujukan[édit | sunting sumber]
- Ganjar Kurnia. 2003. Deskripsi kesenian Jawa Barat. Dinas Kebudayaan & Pariwisata Jawa Barat, Bandung.


text:
bodor tarucing urang sunda
bodor tarucing urang sunda Article Summary
Here i will explain about bodor tarucing urang sunda . Many people have talked about Penginapan murah di bandung blog kota bandung jawa barat. But in this post i will explain Penginapan murah di bandung - kota kembang bandung, siraman rohani, berita, wisata kuliner, hotel dan penginapan, aksara, bodor, kesenian dan kebudayaan sunda more clearly than another blog.
-
Hi sob kali ini aku punya cerita lucu nie tapi bahasa sunda, jadi yang ga ngerti bahasa sunda maaf yakarena akan jadi ga lucu, he he ini adalah.
Ulah hariwang batur teu ngarti ka anjeun, anu kudu dipikahariwangmah anjeun bisi teu ngarti kabatur.
Read more on Kumpulan bodor sunda jejak jari.
-
Read more on Obat awet ngora ulah hariwang batur teu ngarti ka anjeun.
-
Mohon bantuannya kepada yang peduli melestarikan bahasa sunda mari belajar bahasa sunda bersamasama hayu urang diajar basa sunda babarengan.
Proses pembuatan katalog online ini yaitu dengan menggunakan web hosting di dikti.net serta software open sources untuk database perpustakaan yaitu senayan..
Read more on Artikel acil: kamus indonesia sunda.
-
Penginapan murah di bandung kota kembang bandung, siraman rohani, berita, wisata kuliner, hotel dan penginapan, aksara, bodor, kesenian dan kebudayaan sunda.
Read more on Penginapan murah di bandung blog kota bandung jawa barat.


text:
Ti Wikipédia, énsiklopédia bébas basa Sunda
Surah Ath Thoriq ( basa Arab: الطّارق) nyaéta surat ka 86 dina al Qur'an. Surat ieu kagolongkeun kana surat Makkiyah anu diwangun ku 17 ayat. Dingaranan Ath Thoriq anu hartina Anu datang dina wanci peuting (béntang nu caang) dicokot tina kecap ath thaariq anu aya dina ayat kahiji surat ieu.
Saban jiwa sok dipulasara sarta diawaskeun ku
Alloh; Mikirkeun asal kajadian diri sorangan nyaéta tina cai mani baris ngaleungitkeun sipat songong sarta adigung;
Alloh kawasa ngahirupkeun deui manusa dina
poé kiamat, dina poé éta euweuh kakuatan anu bisa nulungan sajaba ti Alloh; Al Qur'an nyaéta pamisah antara anu hak jeung anu batil
Ayat ka
Tulisan Arab
Tarjamah basa Sunda
1.
وَٱلسَّمَآءِ وَٱلطَّارِقِ Demi langit jeung anu datang dina wanci peuting (béntang anu caang).
2.
وَمَآ أَدۡرَٮٰكَ مَا ٱلطَّارِقُ Naha manéh nyaho naon ari anu datang dina wanci peuting téh?
3.
ٱلنَّجۡمُ ٱلثَّاقِبُ Éta téh béntang anu cahayana caang.
4.
إِن كُلُّ نَفۡسٍ۬ لَّمَّا عَلَيۡہَا حَافِظٌ۬ Saéstuna saban-saban jiwa téh aya anu ngaraksana.
5.
فَلۡيَنظُرِ ٱلۡإِنسَـٰنُ مِمَّ خُلِقَ Ku sabab éta manusa téh kudu mikiran (kana dirina) tina naon manéhna diyugakeun.
6.
خُلِقَ مِن مَّآءٍ۬ دَافِقٍ۬ Diyugakeun tina cai anu muncrat.
7.
يَخۡرُجُ مِنۢ بَيۡنِ ٱلصُّلۡبِ وَٱلتَّرَآٮِٕبِ Kaluarna tina antara tulang tonggong jeung tulang iga.
8.
إِنَّهُ ۥ عَلَىٰ رَجۡعِهِۦ لَقَادِرٌ۬ Saenyana Alloh kana mulangkeunana deui téh yakin kawasa.
9.
يَوۡمَ تُبۡلَى ٱلسَّرَآٮِٕرُ Dina poéan dibukana sagala rusiah.
10.
فَمَا لَهُ ۥ مِن قُوَّةٍ۬ وَلَا نَاصِرٍ۬ Moal aya nu boga kakuatan sarta moal aya nu nulungan.
11.
وَٱلسَّمَآءِ ذَاتِ ٱلرَّجۡعِ Demi langit anu mibanda cai hujan.
12.
وَٱلۡأَرۡضِ ذَاتِ ٱلصَّدۡعِ Jeung demi bumi nu riduh.
13.
إِنَّهُ ۥ لَقَوۡلٌ۬ فَصۡلٌ۬ Saenyana ieu (Qur'an) téh pidawuh nu pasti.
14.
وَمَا هُوَ بِٱلۡهَزۡلِ Jeung lain pidawuh heuheureuyan.
15.
إِنَّہُمۡ يَكِيدُونَ كَيۡدً۬ا Saenyana maranéhna nyarieun tipu daya.
16.
وَأَكِيدُ كَيۡدً۬ا Jeung Kami ogé males tipu dayana.
17.
فَمَهِّلِ ٱلۡكَـٰفِرِينَ أَمۡهِلۡهُمۡ رُوَيۡدَۢا Ku kituna keun antep éta kaom kafir téh, antep béré tempo sakeudeung.
Wikisource
mibanda média séjénna nu patali jeung artikel ieu dina kaca
Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
Al Quran dan Terjemahnya, Departemen agama, C.V. Toha Putra, Semarang, 1971


text:
Sok ah
..
Urang mumule basa nini aki urang
gunakeun lembar sabeulah deui ….!
MTs. ASSASUL ISLAMIYAH CIBATU CIKEMBAR SUKABUMIUlangan Tengah Semester GanjilBahasa Sunda Kelas IXTahun Pelajaran 2012/2013Petunjuk Mengerjakan soal
Mimitian ku
basmalah
jeung ditungtungan ku
hamdalah
eun soal anu di anggap gampang heula kuhidep Taliti deui samemeh dikumpulkeun
Sersan
‘ s
a
rius tapi santai ‘coy .
. .
I.
Soal Pilihan Ganda
Baca sempalan hutbah di handap ieu !
Assalamu’alaikum wr.wb.
Hotib muji sukur ka Alloh SWT.Lajeng nyanggakeun solawat sareng salam ka Kangjeng Nabi Muhammad SAW.Diteraskeun kana maoskeun ayat al-
Qur’an atanapi hadis nu aya patalina sareng eusi hutbah. Teu hilap deuih,
hotib teh wasiat tur umajak ka jamaah pikeun ngaronjatkeun kaimanan tur kaeakwaan ka Alloh SWT1.
Nu ditepikeun ku hot
ib dina hutbah di luhur nyaeta …
a.
Muji sukur ka Alloh SWT, nyanggakeun solawat sareng salam ka Kangjeng Nabi , jeung wasiat ka jamaah b. muji sukur ka Alloh SWT, wasiat takwa ka jamaah, oge macakeun kecap basmalahc. Nyanggakeun solawat salam ka Kangjeng Nabi katut macakeun sawatara ayat al-
Qur’an
d. Macakeun sawatara hadis nu dianggap penting keur ngadeudeul eusi hotbah2. Biatara nu eusina pangeling-ngeling, panitah, nasehat, panggeuing jeung wasiat ka manusia sangkan
ngadeukeutkeun ka Alloh SWT disebut …..
a. hutbah b. biantara c. wawaran d. laporan3. Hotib nepikeun nasehat, panitah nasehat, panggeuing jeung wasiat ka manusia sangkan milampahkahadean tur ngaronjatkeun kaimanan jeung katakwaan, ayana
dina bagean ….
a. bubuka b. eusi c. panutup d. amanat4.
Ieu di handap aya kalimah anu ngandung kecap istilah kaagamaan …..
a. Mang
Soleh
keur macul di sawah b. jalma
takwa
bakal asup ka
sawarga
c. iraha rekdigawe ka
Arab
teh ? d. Mun panggih engke
disalamkeun
5. Ieu di handap kekecapan nu asalna tina basa Arab,
iwal
….
a. naraka b. surga c. puasa d. solat6. Dina ngeritik sastra aya tahap-
tahap anu kudu dilakonan, diantarana …..
a. analisis atawa apresiasi unsur karya sastra b. nafsirkeun eusi karya sastra c. ngajenatawa mere pertimbangan d. tema atawa jejer masalahna7. Hiji jalma nu poho ka
purwadaksina
, poho ka dirina, poho ka Gurtina, Maksud purwadaksi dina sajak tadi
nyaeta …
a. asalna b. awakna c. hartana d. jejerna8. Saruana atawa padeukeutna sora-
sora di unggal padalisan sajak atawa kawih disebut …..
a. purwakanti b. purwadaksi c. suasana d. nada lagu9. Sajak nu judulna
Korun
ngagambarkeun jalma ……
a. basajan b. jegud c. koret atawa kumed d. balabah10.
“Jaman Nippon, kasena
ng teh akon-akon, maksud
Nippon
nyaeta jaman …..
a. Walanda b. Jepang c. Portugis d. Inggris11.
Mun
kapendak dahar bari nangtung, gantawang Bapa nyeseulan, eta kaasup kana kalimah ….
a. konotatif b. denotatif c. ngantet sumeler d. sinonim12. Surat nu ditulisna ku salasaurang jalma tur dikirimna ka jalma liann
a disebut …..
a. surat resmi b. surat pribadi c. surat uleman d. surat dines13. Surat anu dikirimkeun ku hiji jawatan atawa instansi ka hiji jalma atawa ka jawatan/instansi deui disebut..a. surat pribadi b. surat uleman c. surat elektronik d. surat resmi14. Di antara mangpaat nulis surat teh ,
iwal
…..
a. ngantengkeun silaturahmi b. kaperluan korespondensi c. dokumentasi sajarah d.ngalatih ngetik jeung nulis15. Bagean surat anu netela
keun ka saha jeung ka mana ditujukeun surat disebut …
a. alamat surat b. bubuka surat c. titimangsa surat d. panutup surat
II.
Jawab kalayan singget tur jentre !
1.
Naon anu disebut hutbah teh ….?
2.
Paluruh 3 (tilu) kecap nu aya patalina jeung istilah kaagamaan, tuluy larapkeun kana kalimah !3.
Naon nu dimaksud kritik sastra teh ….?
Nama
:
……………………
Tanggal
:
…………………


text:
bahwa maranehanana ntos bisa berpikir dewasa jeung boga prinsip , teu saetik pengusaha
–
pengusaha muda nu tos maju ngabanggakeun ieu bangsa Indonesia .Dimana kawula muda ka cap na nyeta masa pubertas tinggi , atawa prosesneangan jati diri , dina kaca panon jelema tradisional atawa awam anu teu apal jaman mah , kawula muda ngan bisa nyieun masalah wae , sabab pipikereuna nage pondok keneh alias can dewasa , padahalmah dina jaman ayeuna mah eta sudut pandang teh tos teu bisa di jadikeun suatu panutan ngalainkeun ngarusak citrakawula muda bangsa sorangan.Malah dina kanyataana mah nu loba nyieun masalah teh nyaeta kolot
–
kolot bangsa anu sering disebut para wakil rakyat , dina data statistik tos seeur kasus korupsi anu ngarugi keun bangsa sorangan nyaeta bangsa Indonesia, rek kumaha maju ? rek kumaha alus kawula
–
kawula muda jaman ayeuna ? arikolotna sorangan can ngacerminkeun tauladan sapertos kahirupan Rassullullah , padahal dina Islam ntos di jelaskeun yen saha eta jalma anu ngagarap harta anulain hak manehanana jaminana nyaeta naraka di yaumul akhir , ntos kudunakawula muda hayoh bangkit buktikeun ka bangsa ieu bahwa kawula bangsaIndonesia anu mayoritasna umat muslim ntos kuduna nembongkeun pikiran
–
pikiran anu bisa dijadikeun tauladan sapertos Rasullullah SAW. , mung kitukolot- kolot sadaya kudu ngadidik eta anak
–
anak nameh jadi jelema anu suksesdi dunya oge di akhirat , supaya anu salah tiasa nga cermin ka nu bener sabab ariteu aya cermin kahirupan mah dunya ntos porakporanda jiganamah , Rassullullah